
Renegatul. 


Un suflet chinuit. Neamul din care 
a ieşit nu-l mai primește. Străinul la 
care s'a dus nu-l recunoaște de al său. 
Alungat de unii, tolerat de alţii, el își 
poartă rușinea și blestemul trădării. 
Fricos mai întâi şi modest, conștiința 
i-se întunecă tot mai mult. Cu timpul 
ajunge dârz şi îndrăsneț, până ce, cu- 
prins de ură față de-ai săi, nu mai cu- 
noaște margini, nu mai are sfânt nimic 
şi se face unealtă oarbă în mânile ad- 
versarului. 

Procesul sufletesc prin care trece 
renegatul, trebue să fie cumplit. In- 
demnat: de vanităţi omenești, de ademe- 
niri la cari nu poate să reziste, el se 
smulge dintrun cerc de care îl leagă 
părinţii, limba şi legea lui. Şi nimeni 
nu este așa de monstruos, ca să nu simtă 
o zguduire în ceasul despărțirei. Se umi- 
lește apoi față de străini, întinde mâna 
spre cerșire, primește preţul îmbelşugat 
al trădării. Dar totuș, în orele de recu- 
legere, în colţul intim al gândirei lui, 
conștiința păcatului e trează și ca un 
verme roade remuşcarea în sufletul lui, 
de câte ori vede dezastrul pricinuit de 
fapta lui trădătoare. 

Nu este vrednică de plâns această 
frământare a de-aproapelui tău rătăcit? 


* 

In mijlocul nostru numărul acestor 
rătăciţi se înmulțeşte. Ceata transfugilor 
perduţi ia proporţii. Ale vieţii lipsuri și 
ale firei slăbiciuni ni-i răpesc dintre noi, 
cum smulge râul floarea dela mal. O ge- 
neraţie încă și ei nu ne mai cunosc. Fii 
lor nu vor mai aveă nimic comun cu 
noi, nici nume, nici lege. Doar din când 
în când se vor mai înfioră, aflând de 
faptele urite ale părinţilor lor, pe cari 
ei nu le vor mai puteă îndreptă, asimi- 
laţi cu totul în neamul adversarilor. 

* 

In politica de astăzi lirismul desigur 
nu este o calitate de frunte. Cu toată, 
vârsta noastră culturală destul de tânără 
încă, cu toată experiența noastră puţină 
faţă de popoarele mai înaintate, am 
ajuns repede la convingerea că lirismul 
politic nu ne poate fi folositor întru 
toate. Fără a fi sceptici şi pesimiști, 
combatem totuș pornirile violente, pe 
cum şi fraseologia juvenilă a diletanţilor. 
Fiindcă în rândurile luptătorilor de astăzi 
sa făcut lumină asupra părţii reale a 
politicei. 

Acesta este motivul pentru care 
nici în faţa constatării numărului mare 
de renegaţi nu cădem în lamentări du- 
reroase. Nu desperăm nici în fața gre- 
lelor lovituri ce ne aduc acești desmoşte- 
niți de ei înşişi. Nu blestemăm soarta, 
care ne-a hărăzit un încurcător al poli- 
ticei ca pe Burdia. Nu arătăm cu de- 





getul pe acel profesor denunciator, co- 
coțat prin ministerul de culte, care a 
provocat ruşinea dela Caransebeș, nici 
vom imploră întoarcerea lui. Faptele cri- 
minale probează, că ceice le-au săvârşit 
n'au fost nici odată vrednici de mai mult 
şi de sentimente mai calde din partea 
noastră. Felul nostru de a vedeă vieaţa 
socială și raporturile noastre politice în 
lumina lor reală ne face să nu ne mai spe- 
riem și îngrijorăm din cale atară de aceste 
apariţii. 
* 

Ceeace ştim acum limpede este, că 
renegatul e totdeauna un fruct firesc al 
neisbânzilor politice. Cauza multelor de- 
sertări din rândurile noastre nu este alta 
decât întârzierea triumfului cauzei noa- 
stre naționale. Popoare cu situații poli- 
tice inferioare dau totdeauna contigentul 
cel mai mare de laşi şi de trădători. 
Renegații noștri se recrutează din șirul 
acelora cari nu-și pot închipui că noi 
am mai puteă aveă câștig de cauză, că 
o vieaţă politică românească bine orga- 
nizată ar mai fi cu putinţă. Bi sunt de 
obicei oameni ştiutori de carte, cari ne- 
găsind situaţii sociale între noi, sunt 
siliți să apeleze la cei mai tari. 

Odată ce însă puterea de astăzi a 
rasei stăpânitoare se va frânge de pu- 
terea şi înțelepciunea politică a naţiona- 
lităţilor; odată ce biserica şi școala își 
vor dobândi totala lor independenţă, iar 
administrația și justiţia ţării se vor des- 
chide pentru toţi, fără condiţia de a 
mai renunță la limba nemaghiară, echi- 
librul se va restabili și tipul lașităţii şi 
al trădării va fi o escepţie printre noi. 
In epoce de reculegere și de dreptate 
politică, rolul spionilor şi al nemulțumi- 
ților încetează dela sine. 

Inchipuiţi-vă că peste câţiva ani se 
vor ivi întâiele roade ale unei legi elec- 
torale echitabile, că vom aveă un con- 
trol mai mare în parlament, că vom mai 
ridică niște gimnazii, iar la vieaţa admi- 
nistrativă vom participă cu un număr 
mare de funcţionari români. Ce rost vor 
mai aveă atunci Burdea, Petru Ionescu 
și alți Siegeşti de tristă figură? 


% 

De câte ori vedem deci opera des- 
tructivă a vre-unui renegat de astăzi, 
gândul nostru trebue să se îndrepteze 
cătră accelerarea rezolvării problemelor 
politice. Nu fapta rătăcitului trebue să 
ne preocupe, ci însăș chestiunea naţio- 
nală, care odată rezolvată, pune capăt 
înjosirilor morale individuale. 


Din moravurile lor. La cârmuirea politică a 
acestei ţări, poporul românesc nu e un factor 
hotăritor. Cu toate legile în cari spiritul timpului 
a putut icni câteva fărămituri de liberalism -- 
neamul nostru a rămas în realitate ceeace a 
fost: misera plebs contribuens. Cărticica de dare 
e încă singura legătură dintre părtaşii acestui 











neam și diriguitorii politici ai ţării. Cei cari în- 
vârtese şuruburile şi îndreaptă maşineria sunt 
străini de noi şi de îndemnurile noastre. De gân- 
dul lor, de credinţele lor ne desparte o prăpa- 
stie. Noi trăim izolaţi și nu putem pătrunde cu 
ochii dincolo de această prăpastie. Ştim din 
vremuri de demult că soarta noastră se croeşte 
în taină, că legi și porunci „vin de sus“ -și că 
noi nu avem încă darul de a le schimbă. Mai 
ştim, că totul se petrece după uşile încuiate, 
cari inaintea noastră nu se deschid nicicând... 
şi stăm așa în nedumerire... Ne gândim de 
atâtea ori: Ce taine ne ascunde nouă acest 
zăvor ? Cari sunt dogmele de cârmuire ale sfă- 
tuitorilor în taină? Cari sunt principiile politice, 
cari normele morale ?.. Şi ce ciudată e soarta! 
De câteori se întâmplă să putem furişă şi noi o 
privire în umbra ocrotitoare, rămânem uimiţi de 
câte surprindem într'o clipă! Vedem că întreagă 
mașinăria mare a acestui stat e un monstru în- 
ciocălat din micile şurubării ale unor oameni, 
că rotiţele se învârtese sub cârma acestor pu- 
tini... Şi mai vedem atunci, că multe din må- 
nile ocrotitoare nu sunt tocmai curate... 

Din nou ni-sa deschis pe-o clipă uşa. ŞI 
de astădată s'a deschis larg şi noi am avut pri- 
lejul să vedem mai lămurit un colţ al areopa- 
gului. Şi iată-l pe strașnicul cârmuitor al unui 
şurub, ministrul de justiţie Polónyi Geza. Din lu- 
mina proiectată asupra lui am putut desluşi 
nimbul de glorie al acestui sfetnic. In curând se 
va face mai multă lumină. Marele bărbat al ţării 
e astăzi în faţa curţii cu juraţi, un biet om care 
îşi aşteaptă o reparaţie a cinstei care s'a ştirbit. 
Şi ce se spune despre acest om care a fost în 
fruntea justiţiei unei ţări? Se spune că toată 
vieaţa lui a fost un advocat fără scrupule de 
ordin moral, un om cu trecut criminal, povăţuit 
de îndemnuri păcătoase cari au călcat legea şi 
cinstea... A făcut tovărăşie cu indivizi suspecți 
certaţi cu morala cu cari s'a atins de buzunarul 
deaproapelui ; şi-a pus talentul în serviciul unor 
afaceri urite neobișnuite între oamenii cinstiţi... 
Şi altele, şi altele. Şi toate astea au plutit ani 
de zile în opinia publică, ca acum să fie susţi- 
nute înaintea legii de-un deputat al parlamentului. 

Aşteptăm cu nerăbdare lămuririle acestei 
judecăţi. Oricum se va aduce sentinţa, noi putem 
însemnă impresia oricărui om obiectiv: putredă 
trebue să fie Danemarca asta a noastră când se 
pot înfripă asemeni învinuiri şi se pot căută ase- 
meni reparaţii. In orice caz ne-am bucură dacă 
uşa s'ar deschide mai des şi neamul nostru — 
acest platnic bun şi nesfârşit de răbdător — ar 
avea prilejul să vadă mai bine... 

o 

Solda ofiţerilor. Majoritatea parlamentului 
ține să facă un caz extraordinar din cestiunea 
mărirei soldei ofițerilor. E vorba de câte-va mili- 
oane, cu cari Ungaria să contribue mai mult la 
budgetul armatei comune, o sumă pentru care 
în alte împrejurări nu sar face nici un sgomot, 
Acum însă kossuthiştii vor să profite şi vor să 
forţeze mâna Impăratului-rege, ca să le dea con- 
cesii naţionale în schimbul acestor milioane. 
Ei recunosc că îmbunătăţirea soartei ofiţerilor 
este necesară, dar n-o admit decât cu sacrificii 
din partea Suveranului. Un fel de dinte pentru 

dinte. In delegaţiuni şi în ultimele consilii ale 
guvernelor s'a discutat asupra acestui punct. Iar 
săptămâna trecută Wekerle a fost primit în 
audienţă pentru aceiaşi cauză. Inţelegerea este 
anevoioasă din pricina încăpăţânării ultraiştilor 
din Budapesta. — Deputaţii nostri, după toate 
aparențele, nu vor fi inpotriva urcărei soldei — 
cum este şi foarte firesc. 

o 

Congresul socialist. Din începuturile tulburi 
ale unor muncitori din Budapesta sa înfiripat 
cu timpul și s'a întărit deabinele partidul socia- 
list din Ungaria. Cei dintâi organizatori ai lui 
au fost nişte oratori de origine străină, ziariști 
crescuţi prin Germania şi veniţi în Ungaria a- 
nume cu scopul de a propagă ideile socialiste. 
Câteva certuri, defraudări și tot felul de orbecări 
mai întâi, apoi o epocă de; muncă pasionată şi 
partidul se întinse peste toată ţara. Astăzi, după 
15 ani de existenţă, organizaţia socialistă e cea 
mai solidă dintre toate partidele politice, cu toate 
că nu are nici un reprezentant în parlament, ca 
urmare a legii electorale în vigoare. Mâne însă, 
când legea se va schimbă, partidul socialist va 
constitui o forță parlamentară şi va trebui să se 
ţină seamă de el. 

A fost foarte natural, că la congresul 
socialist, ținut zilele trecute la Budapesta, — 
centrul puternic de operaţiune al acestei gru- 
pări, — să se discute mai ales reforma electo- 
rală, problema care interesează astăzi mai mult. 
Discuţiile aceste au fost foarte violente, ceeace 
ne face să vedem, că muncitorii ţării sunt foarte 
înverşunaţi înpotriva guvernului şi foarte hotă- 
riti a merge până în pânzele albe pentru înfăp- 
tuirea dorinţei lor privitoare la votul universal. 
Socialiştii nu vor să ştie de nici o „pluralitate“ 
a votului şi ameninţă, pentru cazul că se va 
prezentă o lege inacceptabilă, cu greva generală. 
Până atunci ei vor duce o încordată campanie 
împotriva ministrului de interne şi vor căută 
toate mijloacele legale pentru a-l convinge de 
necesitatea votului universal individual. 

Acest congres al socialiştilor a făcut o im- 
presie adâncă în lumea politică din Budapesta. 
A impus pe de-o parte organizaţia acestui par- 
tid, pe de alta capitalul cel mare de care dis- 
pune: numai în anul acesta socialiștii au con- 
tribuit cu 31.000 coroane la fondul lor de agi- 
tatie. Dar guvernul a luat act, cu oarecare în- 
grijorare, mai ales de ameninţarea cu greva ge- 

nerală, căci o astfel de grevă bine condusă ar 
fi un dezastru pentru ţară. Congresul nu poate 
aveă deci decât bune consecinţe pentru partid 
şi pentru ideile lui. 

In cercurile noastre, ale naționaliștilor, con- 
gresul, neapărat, n'a făcut o impresie rea. Căci, 
departe de a ne solidariză în multe puncte esen- 
tiale cu programul acestui partid, urmărim totuş 
cu simpatie mișcările în punctele în cari ne a- 
tingem prin aceleași interese, Oricine luptă pen- 
tru slăbirea sau înfrângerea hegemoniei maghiare, 
atât de vinovată, are un titlu la simpatia noastră. 
Și în afară de asta, congresul acesta este și mult 
instructiv pentru noi, căci ne arată succesul 
enorm la care poate ajunge un partid prin o bună 
organizare și prin disciplină, — două calităţi 
cari nouă ne lipsesc și pe cari nu le putem in- 
locu! decât cu vorba, căci puterea de fapte ne 
lipseşte pe semne. 

Dar aceste aprobări a mișcării socialiste, 
care-și are şi ea explicarea şi rostul ei într'o 
țară cu atâtea anomalii politice, să nu fie rău 
înţelese. Intre ideile socialiste şi ale noastre sunt 
prăpăstii ce nu se pot trece. In politica acestei 
țări Românii nu pot să lupte cu altă etichetă 
decât cu acea de naționaliști, ei nu pot aveă 
alte convingeri decât naţionale, locul lor nu este 
în alt partid decât în acela al naționalităților, 
căci lupta noastră nu este de clasă, ci de rasă. 


Aceasta, ca să se ştie. 


SONET. 


Din Țarigrad soseşte Beiul tare 
Şi întră 'n Bucureşti cu saltanaturi, 
In cap cu o căciulă cu trei caturi, 
Cu mantie 'mblănită, pe spinare. 


El nu e un Voivod ca ori şi care: 
In Pera și 'n Fanar — are palaturi, 
Şi adesea la Viziri el dat-a sfaturi, 
Inalt, chipos, deștept, cu barbă mare. 


In urmă-i cârjalii cu fustanele, 
lusbași şi arnăuţi și beizadele, 
Flămânzi şi derbedei ce pradă cată; 


Aprozi și ciohodari, cu lăcomie 
Privese cu ochii mari peste câmpie, 
C'aici e ţara binecuvântată... 


D. Teleor. 

Întroducere. 


Ce înţelegem prin socialism și! mişcare 
socială ? *) 
(Continuare). 


Am numit proletariatul antipodul burghe- 
ziei, fiindcă fără el această clasă nu poate fi 
concepută. Pentru a înţelege natura proletaria- 
tului, clasa socială cu care ne vom ocupă îndeo- 
sebi aici, trebue să ne liberăm de închipuirea 
pe care o deşteptă in mintea noastră termenul 
de proletariaj inainte de a fi cetit pe Marx, anume 
de închipuirea că proletariatul ar fi mulţimea 
zdrenţăroşilor. Astăzi termenul proletariat se in- 
trebuinţează — fără vre-o legătură cu înţelesul 
lui primitiv — într'un înţeles tehnic: pentru a 
desemnă acele pături ale populaţii cari primese 
un salar în serviciul întreprinzătorilor capita- 
lişti. Cuvântul în acest înțeles a fost împrumutat 
dela scriitorii francezi şi a fost introdus în ştiinţa 
germană de Lorenz von Stein (1842). Dar cine 
sunt aceşti proletari moderni? Care este starea 
lor? Incotro se îndreaptă- străduințele lor de 
emancipare, pe cari noi le numim mişcarea 
socială ? 

Muncitorimea salariată alcătuieşte sâmbu- 
rele acestei clase. Ea cuprinde toate persoanele 
ocupate în întreprinderile capitaliste (întrucât ele 
nu aparţin prin interesele lor grupurilor de culoare 
burgheză descrise mai sus). Am încercat să fac 
socoteala (la loc, cit., pag. 530) cam câte asemenea 
persoane sunt în Germania şi am ajuns la numărul 
de maximum 7 milioane, cam o treime din nu- 
mărul total al celor cari îşi susţin singuri traiul. 
Când Marx credeă încă dela 1847 că „mişcarea 
proletară este mişcarea independentă a unei imense 
majorităţi în interesul acestei imense majorităţi“, 
eră desigur pentru acea vreme, chiar cu privire 
la ţările din apus, o „imensă“ exagerare, cel puţin 
dacă se ia proletariatul în înţelesul strict al cu- 
vântului, așa cum făceă Marx. Cu totul altfel se 
înfăţişază lucrurile, îndată ce pe lângă proletarii 
pur sânge, adaugăm nenumărata amestecătură 
alcătuită din toţi calicii („Habenichtse*), din popu- 
laţia lipsită de avere, il popoline, „die kleinen 
Leute“, printre care trebuie să numărăm şi toate 
acele fiinţe mititele, pe aceia dintre agricultorii 
şi meseriaşii „independenţi“ cari sunt în realitate 
proletari, cum şi păturile cele mai de jos ale 
funcţionarismului (de pildă cei din administra- 
țiunea poştei şi a căilor ferate). lar dacă întindem 
socoteala și mai departe, totalitatea „poporului 
de jos“, așanumita „populaţiune muncitoare“, cu- 
prinde în Germania împreună cu cei pe care ea 
îi hrănește, vre-o 35 milioane de suflete, deci 
cam două treimi din întregul număr al locuito= 
rilor. Aceasta nu este încă „imensa“ majoritate; 
dar este totuș marea majoritate a populaţiei, şi 
fie zis în treacăt, aproape toată sporirea de lo- 

SODOMA. 
— Imitaţie. — 
... Şi tot mai mult, fără-de-legea aripile și le-a întins. .. 
Ca ’ntr'un pustiu, unde sacalii sfăşie trupul celui prins, 
Așa pe câmpii ţării mele, pe codrii ei su năpustit 
Lăcusta, cea cu aripi negre, cu pieptul alb și 'mpodobit. 


In mintea mea, ciudate visuri, sabat năluci şi prevestiri: 
Aleargă flacări fumegânde . . . cenuşa negrei pustiiri 

O simt lăsându-se pe câmpuri şi fulgerile pe oraşe 
S'aprind palatele .. . şi strigă mulţimea îngrozită, lage, 
Cei slabi, în braţe cu tâlharii își pleacă fruntea la pământ 
Și umiliți așteaptă moartea gi noaptea caldului mormânt. 


Şi eu pregimt Sodoma nou — dar nu mă depărtez ca Lot! 


Aştept năpraznica urgie, ca să arăt atunci cum pot 

Să moară cei cu fruntea mândră — și voiu zimbi văzând 
cum mor 

Cei slabi și cei fără-de-lege — în focul viu, răzbunător... 


Precum odată 'n Hereulanum ştiu să moară un roman, 

Aşa voiu sta să mă cuprindă aprinsul zărilor noian, 

Aşa voi sta să mă cuprindă în braţul ei de flacări, lava 

Jar pieptul meu va sta nainte gi fruntea mea, spre ceruri 
sta-va. 


Când alţii, alergând pe uliţi, vor strânge sculele de preţ 

Şi pitulaţi, cu prada 'n mână vor cercetă cu ochiu isteţ 

Un loc de adăpost averii şi vieţii lor un adăpost, 

Ea, nemişeat voi fi la locu-mi, precum o viet, 'mtreag.' 
i am fost... 


Tar când vor trece veacuri multe și cei ce 'n' urmă or să 
vină 
Cetind în cronica bătrână vor cercetă, vechia ruină — 
Şi vor găsi pe-acela care, în oarba focului răscoală, 
Ştiu să steà ca şi 'nainte: cu fruntea sus — gi mâna goală. 
Victor Eftimiu. 


————————— 








NUVELA. 


Movila Cocoșatului. 
s De D. M. Teodorescu. 

Pământul şi cerul păreă că înoată în lumina 
aurie a lunei; roua căzută de cu vreme scânteia, 
Nu se auzeă nici un sgomot, nu se auzeà nimic 
imprejurul nostru; păreă că ne găsim în mijlocul 
unui cuprins vrăjit, în care totul e de aur și de 
nestimate, dar fără vieaţă. 

De două ceasuri de când mă căzneam să 
adorm şi nu eră chip; şedeam întins pe iarbă cu 
faţa în sus, cu ochii rătăcind pe nesfârșitul cu- 
prins al stelelor, fără să mă gândesc la ceva, 
fără a fi în stare să fac ceva, nici măcar să dorm. 

Moș Stanciu şedea lângă mine turcește, cu 
luleaua la colţul gurii. 

— Dormi? întrebă el incet, cu sfială. 

Mă sculai repede: 

— Nu pot. 

— Aşa e, când nai mai dormit niciodată 
la câmp. 

Apoi tăcù şi începu să răscolească luleaua 
cu degetul. Făcui şi eu o ţigare şi m'apucai iarăș 
să privesc. Trebuiă să fie târziu; luna eră sus 
şi carul mare se strâmbase bine pe cer. In faţa 
noastră, întretăiată de lanuri nenumărate de po- 
rumb, se întindeă la nesfârșit câmpia, ca o mare 
încremenită în mijlocul furtunii, iar la orizont, 





drept Inainte, se desemnă pe margina spălăcită 
a cerului cocoașa sură a unei movile. 

Deodată moș Stanciu mă apucă de mână, 
zicându-mi. 

— Nu mai sta cu faţa încolo că se apropie 
miezul nopţii... Simţii un fior rece străbătându-mă 
şi mă întorsei. Ca să arăt că nu mi-e frică, in- 
cepui a ride. 

— Şi de ce să nu stau cu fața acolo? 

Bătrânul zâmbeă. 

— Ai auzit vre-odată de movila Cocoşatului ? 
mă întrebă el. 

— M'am şi urcat pe ea! 

— Şi altceva nu mai știi nimic? 

— Nimic, spune! 

După ce-l incredinţai că nu-mi va fi frică 
el începi cam astfel: 

„Cât o fi d'atuncea, numai Dumnezeu ştie. 
Ci că peaicea, cât vezi cu ochii eră tot o pădure, 
deasă de nu pătrundeă nici soarele în ea, şi în 
pădurea. asta își aveau ascunzătoarea nişte tâlhari 
care băgaseră spaima în tot judeţul. Prădăciunile 
se ţineau lanţ şi omorurile, că ajunseseră oamenii 
să trăiască numai într'o frică. Câte poteri n'a 
trimes stăpânirea? dar de geaba; nu eră chip 
să dea peste culeuşul hoţilor. Şi aşa, numai iată 
că într'o bună dimineaţă vine intrun sat o stâr- 
pitură de om slab și urit şi cocoșat pe lângă 
celelalte toate şi zice: 

cuitori pe care a adus-o veacul al XIX-lea în 
Germania. Cam tot așa stau lucrurile și în celelalte 
țări cari au sistemul capitalist de producţiune. 

Asupra naturii intime a proletariatului nu 
vom puteă face aici decât câteva observaţiuni, 
din cari se va vedeâ totuș ce legături există între 
situaţiunea acestei clase sociale şi mişcarea pe 
care ea a început-o. Cestiunea aceasta am tratat-o 
amănunţit în scrierea: „Das Proletariat“, apărută 
în 1906 şi care alcătuiește un fel de completare 
a celor spuse aci. 

Am spus şi mai înainte că cine voește să-şi 
facă o ideie exactă despre proletarul modern, nu 
trebue să se gândească la gloata zdrențăroasă. 
Căci vieaţa proletariatului, aşa cum ni se înfăţi- 
şază la exterior, nu pare de loc a fi întruna o 
vieaţă de impilare. Mizeria desăvârşită nu este 
de fel ceva specific proletariatului ca clasă (deşi 
fireşte în rândurile lui se găsesc nenumărate 
fiinţe care mor de foame). Totuş starea multora 
din aceia cari aparţin proletariatului nu este aşa 
de rea ca starea ţăranului sau a lucrătorului 
chinez sau a fermierului islandez și cari totuş 
nu sunt proletari. Unii lucrători câştigă chiar în 
Europa mai mult decât un profesor universitar, 
iar în America venitul mediu al lucrătorilor sa- 
lariaţi nu este cu mult sub cifra cea mai 
mare a onorarului unui profesor universitar din 
Prusia. 

Când deci vedem proletariatul pornind miş- 
carea de emancipare, când vedem că această 
mişcare este nutrită de simţăminte de ură, de 
invidie şi de răsvrătire, înțelegem că nu mizeria 
desăvârşită este isvorul acestor curente. 

Mai curând, izvorul este contrastul pe care 
lucrătorul îl observă între starea sa adeseori 
apăsată și bogăţia în care se răsfaţă mulţi dintre 
întreprinzători şi al căror belşug, lucrătorul crede 
că îl produce el, care se istovește în slujba lor. 
Și acest contrast îi este zilnic improspătat în 
conştiinţă, nu numai pentrucă vede acea bogăţie 
arătându-se adeseori cu ostentaţie (aceasta o 
vedea și bietul şerb din evul mediu), ci mai ales 
fiindcă o vede cum se formează în fiecare zi şi 
fiindcă vede pe posesorii ei cum se ridică înaintea 
ochilor lui pe zi ce trece. Această stare sufle- 
tească a fost puternic accentuată de Friedrich 
Albert Lange când spunea: Sentimentul invidiei 
nu dispare nici odată pe deplin, când săracul 
trăiește în apropierea bogatului; el poate totuș 
să fie foarte mult redus când există raporturi 
durabile de egalitate între sărac şi bogat. Intro 
situaţie schimbătoare şi în orice prilej care face 
să reiasă deosebirile ce există, invidia iese iarăş 
la iveală. La această nesiguranţă — pe care am 
puteă-o numi obiectivă — a tuturor averilor din 
vremurile noastre, pe care proletarul o observă, 
şi mai adaugă, din punctul lui de vedere, nesi- 
guranța subiectivă, nesiguranța existenţei lui. 

(Va urma). 

CRONICA LITERARĂ ȘI ARTISTICĂ. 


Șoapte din umbră, al treilea volum de ver- 
suri ale d-nei Elena Farago a apărut zilele acestea. 





o 

D-l Dr. Lupu, prefectul jud. Fălciu ne atrage 
atenția asupra unui tânăr ţăran, care intro pu- 
blicație din Huşi, a tipărit câteva strofe dedicate 
poetului Goga. 

„Eu nu sunt critic —- ne scrie d-l Lupu — 
dar mi-se pare că poezia e frumoasă; ceeace e 
mişcător, e faptul că autorul e ţăran. A învăţat 
carte fiind servitor la școala din com. Cârja, jud. 
Tutova.  ÎInvăţătorul l-a crescut şi însurat“. 

lată şi poezia — publicată în „Sfatul popo- 
ralui“ o foaie care, după cât ştim e scoasă de 
însuş d-l Lupu, cu colaborarea câtorva tineri in- 
telectuali din Huși. 
Cântăreț al suferinţei şi al „nădejdii de mai bine“, 
Faci prin cântu-ţi plin de farmec, Românimea să suspine; 
Și cu 'neredere s'aştepte vremuri noue și mai bune, 
Pe când trimbiţa dreptăţii va puteă la toţi să sune. 
Prevestind o vieaţă nouă, omenească și mai bună 
Când suflarea românească va putea trăi 'mpreună! 
Căci în sufletu-ţi măiestru, și 'n gându-ţi pătrunzător 
Intruneşti toată dorinta sfântă, a Românilor. 
Nu cunose vre-un cânt pe lume, mai puternice să 'nfioare, 
Decât cântecu-ţi maestre și cel de priveghitoare! 
Cântecu-ţi nu-i pentru aceia, cari îs de cântări sătui; 
E pentru cei mulţi şi harnici ce-s „ostași“ ai câmpului. 
Acestora, cere vremea să le dăm tot ajutorul, 
Ca să așteptăm cu bine şi cu pace, viitorul. 
Pentru aceste visuri scumpe să gândim la cei mai mici. 
Cari rânduiţi de soartă, sunt în vieaţă mucenici)... 

E vorba dar de o poezie serioasă, care s'ar 
fi putut publică în orice revistă literară. 

Noi felicităm pe autor, care iscăleşte așă 
de frumos „Ilie Chebac, plugar în Cârja“. 

- o 


„Convorbiri critice“ şi-au mai modificat re- 
dacţia ; d-nii I. Dragoslav, Mândru şi Dinu Ramură 
au devenit membri în comitet, 

Un membru în perspectivă e şi d-l Picco- 
lino, autorul poeziei De ce?, din care transcriem 


o strofă. 
De ce, când braţe goale 
La piept cu dor mă strâng 
In de mătase poale 
Plâng ? 


o 
Sămănătorul are o copertă ocazională, un 
articol creştinese al dlui Aurel Popovici, o fru- 
moasă poezie de Z. Bârsan și o poezie lungă 
de A. Mirea. 


o 








in Ramuri, — o revistă literară care apare 
de vr'o trei ani în Craiova“, — d-l N, Iorga publică 
un fragment din „Istoria literaturei româneşti“, 
d-l Bassarabescu o schiță de Paşte, d-nii St. 
Braborescu şi Soricu versuri frumoase, d-l V. 
Vulovici o cronică ete. 


© 

D-l Emil Gârleanu, talentatul nuvelist, dupăce 
ne-a dat cea mai bună ediţie a poeziilor lui Ale- 
xandrescu, a adunat intrun volum îngrijit poe- 
ziile populare ale lui Alexandri și le-a tipărit în 
editura institutului „Minerva“. 

lată cum pot servi literatura noastră ceice 
într'adevăr o iubesc; iar d-l Gârleanu dovedeşte 
aceasta şi cu traducerea romanului O vieajă de 
Maupassant. 


9 

Ziarele străine, îndeosebi cele franceze, con- 
sacră zilnic, coloane întregi, literaturii și artelor. 

Articolul de fond îl scriu de obiceiu sceri- 
itori cunoscuți; în corpul ziarului vei găsi amă- 
nunţite dări de seamă asupra expozițiilor 'arti- 
stice, reprezentaţiilor dramatice şi cărţilor .de 
curând apărute; nuvele şi poezii inedite se pu- 
blică zilnic, romancieri tineri sunt bine plătiţi ca 
să întreţină foiletonul, iar; caricaturiștii pot să 
trăiască ilustrând cu operile lor, coloanele publi- 
caţiilor zilnice. Despre scriitorii lor, ziariștii fran- 
cezi vorbese cu acelaș respect cu care ai noştri 
scriu despre politicianii cari le susţin gazeta. Iar 
scriitorii tineri sunt îmbrăţișaţi cu mult entuziasm. 

Acestea sunt nişte simple constatări. Nu le 
scriem, ferit-a sfântul, ca să mustrăm pe direc- 
torii ziarelor româneşti de ce inu cer colaborarea 
scriitorilor noștri, pentru primele coloane ale 
gazetei lor; nici de ce nu plătesc, recenzenţi li- 
terari şi artistici, cari 'să jinformeze" din datorie 
şi nu numai când e vorba să laude sau să injure 
pe cutare poet, pictor sau cântăreţ — pe cei 
cari nu citesc reviste; nici de ce se mărginesc 
să umple foiletonul cu romanele lui Xavier de 
Montépin și ale Carolinei Invernizzio; — nici de 
ce nu tipăresc poezii şi nuvele d'ale scriitorilor 
noştri, cari au talent și nau ce mâncă, — și 
nici de ce arată atâta indiferenţă revistelor lite- 
rare, cărora nici cel puţin cuprinsul nu li-l anunţă, 

o 


Marcelle Adam publică in „Le Figaro“, de 
la 24 Aprilie (st. n.) un articol plin de laude la 
adresa vaselor românești pe cari le-a dăruit re- 
gele Carol I, muzeului de arte decorative din 


Paris. 
© 








— Mă, vreți voi să vă scap eu de pacostea 


asta ? 
Oamenii se uitau la el şi nu ştiau ce să 


crează, e nebun ori işi bate joc de ei? Dar el 
țineă mereu una şi bună, că dacă vor să scape, 
să se ducă după el. Şi atunci ei se apucară să-l 
descoasă ce-i şi cum și pentrucă el nu vreă să 
le spuie ce-i cu el, unii îşi dedeau cu părerea că 
trebuie să fie vr'un tâlhar şi vrea să-i ducă pe 
toți în gaură șarpelui, alţii că-i în legătură cu 
necuratul, Şi gata, gata să-l închiză. Noroc însă 
că printre ei eră un moşneag bătrân, bătrân, 
uitat de Dumnezeu pe pământ. El numa că se 
ridică în cârji şi zice: 

— Oameni buni, nu vă uitaţi la el că-i așa, 
că trupul omului e lut şi nu pretueşte mare lucru 
sufletul e ce e. Poate că e un om trimes“de 
Dumnezeu să ne scape, cine ştie? Căile Domnului 
sunt nepătrunse. Şi la urma urmei, dac'o fi să 
moară câtiva, ce mi-e că te omoară hoţul în pă- 
dure, ori la tine acasă, nu-i tot una? E bine 
omul să încerce. 

Și zicând aşa, bătrânul porunci nepotilor şi 
strănepoţilor lui să puie mâna pe ce-or puteă 
şi să se lase în voia străinului, şi numai decât 
să înfăţişază douăzeci de voinici. Iar ceilalţi oa- 
meni nici nu voiră să-l asculte și începură a ride. 

Cocoşatul a luat pe cei douăzeci de inşi și 
i-a pus să jure în faţa popii că or să-l asculte 
ca pe Christos fără să crăcnească, apoi le-a zis 





să-şi ia mâncare pentru vreme îndelungată, şi 
într'o dimineaţă până a nu se lumină de ziuă a 
plecat cu ei şi s'a afundat în pădure. Au mers 
ei o zi întreagă prin tufişuri nestrăbătute, hărţuiţi 
fără răgaz de mlădiţele ţepoase, care le întră în 
ochi şi le sfăşiă hainele de pe ei. Unul n'a rămas 
zdravăn în ziua aceea; toţi erau plini de sânge 
şi cu straiele peticărite. Numai cocoşatul mergeă 
fără să-i pese; păreă că din calea lui se abat 
toate piedecile. Şi oameni văzând asta întrară 
la gânduri, iar cătră seară istoviţi de oboseală 
şi de foame, se opriră cu toţii în loc şi începură 
să întrebe: 

— Unde ne duci? 

Cocoșatul îi îndemnă mereu să n'aibă teamă, 
câtă vreme s'or lăsă în voia lui. Glasul lui aveà 
acuma atâta putere, că le opreă vorbele în gât 
şi se luau după el fără să-şi dea seama, pare'ar fi 
fost fermecaţi, Dar când ajunseră într'un luminiş 
şi se văzură în ce hal sânt, jumătate din ei nu 
mai putură răbdă şi începură să sbiere: Du-ne 
inapoi! În zadar Cocoşatul căută să-i aducă la 
supunere. Atunci le zise să plece. Ei însă, nu, 
să-i întoarcă tot el că singuri n'o să mai găsească 
drumul. Dar jumătatea cealaltă, care voiă să 
meargă înainte, se împotrivi. Şi se încinse o 
ceartă. mare de vuiă pădurea şi din ceartă ajun- 
seră la bătaie. De surda se căzni cocoșatul să-i 
împace, că ei şi tăbăriseră unii asupra altora 
şi se loveau cu îndârjire. Sângele lor, unde curgea 





uscă iarba prin prejur și sugea până în adâncime. 
toată vlaga pământului; în peticu acela de loc, 
nici astăzi nu mai creşte nimic. l 

S'au bătut ei aşa până la ziuă şi când a 
izbutit Cocoşatul să-i despartă, abia mai rămă- 
seseră zece. Şi dacă i-a întrebat unde vor să 
meargă acuma, au răspuns cu toţii: După tine! 
Și iar a pornit Cocoșatul înainte şi ei s'au luat 
după el. Și au mers prin desişuri zile fără număr, 
şi-au isprăvit merindele și acuma mâncau numai 
frunze şi rădăcini şi beau rouă şi-şi lingeau su- 
doarea, Hainele nici nu se mai ţineau pe ei și 
ghimpii se înfigeau tot în carne vie. Şi aşa, goi, 
plini de sânge, şi flămânzi ei mergeau ca nişte 
suflete blăstemate prin pădurea cea fără de mar- 
gini. Numai cocoşatului nu-i păsă. El mergea 
înainte şuerând, hainele pe el erau noi nouţe și 
faţa i se imbujoră tot mai tare pe fiecare zi. La 
tot pasul se opreă în loc şi-i îndemnă și indemnul 
lui le mergeă la inimă, şi le dedeă putere, iar 
ochii lui străluceau ca focul și privirile lui îi pă- 
trundeă până în adâncul sufletului, iar cocoaşa 
i se micşoră văzând cu ochii. 

Intro dimineaţă, cei zece inşi nu-l mai cu- 
noscură, 

Şedeă în faţa lor drept şi voinic și frumos 
ca un Arhanghel. 

Ochii îi străluceau şi părul par'că eră de 


jeratic împrejurul frunţii. (Va urma), 

Henri Lavedan deliciosul dramaturg, începe 
să îmbătrânească ; dar stilul său vioi şi spiritual, 
întinereşte din săptămână în săptămână, 

Până la o nouă dramă, autorul „Marchizului 
de Priola“ încântă pe cetitorii marei reviste pari- 
ziene Vilustration, publicând — dela o vreme, în 
fiecare săptămână — dări de seamă asupra vieţii 
intelectuale a Parisului. Aceste „Courier de Paris* 
sunt foarte originale. Iată de pildă, în cel din 
urmă număr al revistei citate, unul din aceste 
articole, scris în formă de dialog: 

Intrun salon parizian, într'o zi de vizită în- 
vitaţii discută cu mult spirit. lar când ai sfârşit 
articolul, te trezești că ai aflat cum e vremea, 
cam unde e bine să-și petreacă parizienii primă- 
vara, ce tablouri sunt remarcabile în cutare ex- 
poziţie pariziană, care pictor n'are talent, ce e 
de văzut în cutare muzeu de arte decorative, ce 
se vorbeşte despre teatru etc. 


Cât de sus plutesc revistele noastre, de- 
asupra mișcărilor intelectuale din Bucureşti! 
o 


Un portret al lui Isus Christos, acela care 
se păstrează în biserica sf. Bartolomeu, din Genua, 
a fost de curând constatat veritabil, în urma des- 
coperirii unui pergament grecesc din veacul al 
şaselea și care întăreşte cunoscuta legendă a re- 
laţiunilor dintre Isus Christos şi Abgar-cel-drept, 
regele Edessei. 


Acest pergament, făcut din piele de ga- 
zelă, lung de 3 m. 40, larg de 0.06, începe cu un 
psalm de David şi continuă cu această scrisoare 
— vorbă cu vorbă tradusă din grecește — tri- 
misă de Abgar lui Isus Christos: 


Abgar, rege topare al oraşului Edessa, cătră Isus, 
om bun gi doctor, ivit în Ierusalim, salutare: 

Am auzit vorbindu-se de tine și de tămăduirile tale, 
gi anume că fără doctorii şi nici ierburi, tu faci minuni 
şi că dintro singură vorbă, tu dai orbilor vederea, ologilor 
picioarele, surzilor anzul; că alungi diavolii spurcați şi că 
vindeci pe cei cari suferă de rele fără vindecare, şi că o 
femeie căreia îi tot curgeă sângele de ani de zile, s'a făcut 
bine atingându-te numai, şi că înviezi morţii; şi auzind 
aceste lucruri cari te privesc o Doamne, am găsit în 
inima mea că tu ești fie însuş Dumnezeu, tu care îm- 
plineşti aceste lucruri, fie fiiul lui Dumnezeu, coborit din 
cer ca să împlineşti aceste lucruri, şi de aceea, te poftese 
și te rog prin această scrisoare și prin ale mele rugăminţi 
să binevoieşti şi să vii până la mine, ca să mă vindeci de 
boala care sufăr, și să faci pentru orașul meu un farmec 
ca nici unul din duşmanii mei să nu-l poată luă şi nici ni- 
mici, Mi-s'a mai vestit că Jidovii sunt întăritați împotriva 
ta gi că vor să te omoare. Eu amo casă mică şi curăţică: 
vino, căci ne ajunge ea la amândoi!... 

Fi binevenit, porunceste, o Doamne, Dumnezeul meu! 


Isus răspunde prin următoarea scrisoare, 
trimisă prin Ananias, solul lui Abgar. 


„Eşti fericit, o Abgar, ca si oraşul tău, care se nu- 
mește Edessa; eşti fericit, căci tu ai crezut în mine, cu 
toate că nu mai văzut, gi sănătatea îţi va fi dăruită pen- 
tru totdeauna. Întrucât priveşte venirea mea la tine, tre- 
buie să-mi împlinesc întreaga însărcinare cu care am fost 
trimis și dupăce o voi fi îndeplinit, să mă înalt spre tatăl 
meu, cel care m'a trimis. Apoi, voi trimite unul din uce- 
nicii mei, numit Tadeu sau Toma, care te va tămădui de 
boala ta şi-ţi va dă vieaţă vecinică şi vu face rugăciuni 
pentru oraşul tău, ca să nu ţi-l poată luă nici unul din 
dușmanii tăi în vecii vecilor. Amin. Căci eu am lăsat cerul 
și m'am coborit pe pământ ca să scap neamul omenesc, şi 
am luat trupul feciorelnic ca să şterg păcatul raiului pier- 
dut de Adam, şi mam umilit pe mine — ca să vă înalt 
pe voi“. 

Apoi, ca un P. S., Isus adaugă: 


„Această scrisoare scrisă de mine ori unde se va află, 
dânsa, fie pe drum, într'o casă, în faţa judecătorilor, într'o 
clipă de muncă ori de durere, pe mure, în pericol, în mij- 
locul luptei impotriva vrășmaşilor, sau în orice alt prilej 
de felul acesta, această scrisoare va alungă toate nenoro- 
cirile, fiindcă ea e ferită împotriva tuturor primejdiilor gi 
bună pentru orice mântuire sau ajutor. Deci, cel care o 
poartă, dacă este el curat: şi fără de păcate şi dacă se stă- 
pânește la toate patimile, o va păstră peniru mântuirea, su- 
fletului și trupului său, căci e scrisă chiar de mâna mea 
şi am pecetluit-o cu şapte peceţi,. dupăcum vine: Isus Chri- 
stos, fiiul lui Dumnezeu, slăvit de cele două lumi, 'Dum- 
nezeu adevărat gi om adevărat“... 

Fericit de primirea acestei scrisori, Abgar 
trimise un alt sol, pictor vestit, care să facă por- 


tretul „omului bun şi doctorului ivit în Ierusalim“. 

— Omule, tu ești un vânzător! l-a întâm- 
pinat Isus pe pictor. 

— Nu sunt un vânzător, — răspunse acesta, 
ci sunt trimisul lui Abgar, troparcul din Edessa, 
dornic să vadă chipul lui Isus şi să-l ia cu sine 
pe pânză“... 

Pergamentul grecese — cumpărat dela o 
familie egipteană — descrie pe larg felul cum a 
fost luat chipul lui Isus, şi însoțește povestirea 
cu câteva ilustraţiuni privitoare la misiunea lui 
Abgar. 

Portretul acesta, e ţinut — după multe pă- 
tanii — întrun tabernacol din biserica sfântului 
Bartolomeu; e icuiat cu șase chei, păstrate de cele 
şase familii principale din Genua. 

Două zile pe an, acest tabernacol e deschis; 


credincioşii pot vedea chipul Mântuitorului.*) 
o 


Literatura de Paşti s'a făcut destulă anul 
acesta. Revistele și ziarele au ţinut se iasă cu 
numărul paginelor mărit şi cu materia literară 
mai bogată. 

E folositoare literatura aceasta de sărbă- 
toare, căci mai mult ca oricare alta, ea ajunge 
şi pe mâna pacinicilor cetitori de ziare; artico- 
lele sentimentale, cu privire la învierea lui Iisus 
şi „simbolul pe care-l are în lumea modernă 
această înviere“, constatările dureroase ale poe- 
ților, întristaţi că încă n'a rodit pe acest pământ cu- 
vântul mântuitorului, nuvelele cu sgomotul mistie 
al clopotelor din noaptea învierei, — toate acestea 
plac şi deşi se repetă din an în an, par veşnic nouă. 

N'avem de inregistrat, anul acesta, nici o 
nuvelă sau poezie mai deosebită, în toate re- 
vistele pe cari le-am primit. 

Ziarul „Viitorul“ publică un articol ocazional 
de d-l C. Banu — restul materiei inedite e slab. 
Regretăm că un ziar aşa de serios, tipăreşte în 
pagina primă, într'un număr festiv, naivităţi ca 
articolul despre „Romanţele pentru mai târziu“ 
ale dlui Minulescu. 


D-l Minulescu şi cei din jurul d-sale, rein- 
viază vremurile când Alex. Macedonschi își lăudă 
ucenicii, ridicându-i până la cer, şi de acolo, îi 
puneă pe ei să-şi laude maestrul; dar, în grupa- 
rea decadentă de azi, nu e nici unul care să 
aibă talentul lui Macedonschi și chiar al celor 
din jurul său. D-l Ion Minulescu e un poet tânăr, 
care abiă şi-a scos primul volum; e drept că 
d-sa are nevoie de buna părere a ciiticei, dar nu 
unul din liceienii de sub „conducerea“ literară a 


d-sale e cel chemat să-i tălmăcească versurile. 
Ef. 


CONVORBIRI GLUMEȚE. 


Din „Carnetul unui om sincer“. 


—- Nimic mai ciudat ca o prietenie veche, 
desfăcută dintr'odată. Eu nu m’aş puteà certă 
cu unul care mi-a fost prieten vreme îndelungată“. 

Aşa mi-a spus un om, care înainte de a 
legă o prietenie, se încredințà bine dacă celălalt 
e într'adevăr vrednic de el. 

Și iată cum, omul acela n'aveă nici un 
duşman ...Dar şi nici un prieten!... 





Un domn spunea: 

— Prietena d-tale, doamnă, are un păr 
foarte negru... 

— Hm! răspunse cu răutate, invidioasa 
doamnă — dacă n'ar fi ea aşa de albă, nici 
părul nu i-ar păreă aşa de negru! 


— Se înşală cel ce crede că eu îmi scriu 
gândirile ca să înveţe ceva cetitorii; mi-le scriu 
ca să vadă lumea că sunt spiritual. 


— Aş luptă o vieaţă întreagă pentru feri- 
cirea omenirii — dar nu m'aş lăsă răstignit 
pentru ea. 


*) Acest portret e făcut cu o artă rară. Legenda 
— ca, şi pergamentul de care am vorbit — spune că oricât 
s'a încercat pictorul edessian să prindă trăsăturile lui Crist, 
i-a fost peste putinţă. Atunci Isus, trimise pe pictor afară 
din sinagogă, să cheme pe apostolul Toma, iar el se spălă 
pe obraz şi luând un prosop, își uscă faţa în el. Şi pe pro- 
sop, rămaseră urmele feţii sale... 

Nu e un merit a răspunde celui ce te-a 
atacat. 

E inteligent să ataci pe un om care nu ţi-a 
făcut nimic, dar a cărui activitate nu-ţi place; 
iar când el iţi va răspunde tu să taci. Taci 
mereu... Şi cu cât te-a insultat mai mult, cu 
atât mai mult sânge rău îi va face tăcerea ta... 
Să faci asta negreşit, dacă ești om răzbunător. 


— Imi folosese mai mult defectele decât 
calităţile prietenilor mei. 


— Dacă lumea asta n'ar fi amestecată din 
oameni cinstiţi și din pungaşi ar fi fericită. 

In ziua când oamenii vor fi sau toţi pungași 
sau toţi cinstiţi, va fi ajuns idealul fericirei uni- 
versale. 


— Dacă n'ar fi fost filosofii cari să caute 
leacuri pentru tămăduirea suferințelor omenirii, 
omul n'ar fi ştiut că e nefericit. 


— Cărţile cari ne vorbese despre măreția 
universului, sau despre vieața viitoare, învaţă pe 
săraci să nu pună atâta preţ pe mizeria lor. 

Ce păcat însă, că aceleaşi cărţi răpesc bo- 
gaţilor iluzia fericirii lor! 


— Filozofia ar fi mult mai plăcută şi mai 
folositoare, când filozofii vor renunţă la volumi- 
noaşele şi greoaele lor studii şi ar rezumă în fraze 
lapidare, ideile lor. 

Cât de mult ar scădea atunci numărul filo- 
zofilor ! 


— Când nu vor mai scrie decât oamenii 
cari au de spus ceva, industria hârtiei ar da fa- 
liment. 

In ziua aceia însă, vai de urechile trecă- 
torilor:.. se vor înmulţi oratorii. 


— Sunt unii scriitori cari cred atât de măr- 
giniți pe cetitori incât, dacă au ceva de spus, 
apoi îl spun în toate chipurile — şi seriu prostii. 

Dacar lăsă pe cetitor să se gândească el 
singur la morala cărţii — cât n'ar câştigă autorul 


„şi de ce lucruri war fi crezut capabil!... 


— Un filozof spunea: 

— Imi destăinuiesc gândirile cele mai ascunse 
şi scrisul meu e maiinteresant. In rândurile mele, 
fiecare om găseşte oglinda cea mai limpede a 
sufletului său; iată de ce nu pot scrie banalităţi. 

Ca şi cum, ca să fii interesant, te-ai plimbă 
pe stradă în pielea goală. 


— Dacă tot ce fac pentru o ideie, n'ar 
aveă în vedere și interesul meu personal, atunci 
ideia ar fi izbândită cu mult mai multă greutate. 


— Un scriitor care se închipuie plagiat de 
altul, e foarte vanitos: îşi atribuie o cugetare 
supraomenească. 

Minţile noastre ori cât le-am crede departe 
una de alta sunt totuş aşa de aproape! 


E o greșală să se zică: 

— Pentru un începător e bine! 

Ar trebui să se zică: 

— E slab pentru un începător! 

„„.Oare nu ne-a învăţat experienţa că autorii 
noştri sunt norocoși numai în primul volum? 


— Un poet care eră pe pragul gloriei, în- 
trebat de un prieten de ce nu traduce, a răspuns: 

— Când voi incepe să fiu tradus, — semn 
că am ajuns la apogeu — voi traduce şi eu pe 
alţii; căci în ziua aceia, s'a sfârşit cu mine. 


— E destul să scapere intro minte două 
cugetări, — și atunci, celelalte vin dela sine, 
după cum dintr'o păreche de condori poţi avea 
în scurtă vreme, alte câteva sute de părechi. 

Dar în ziua de azi, condorul e o pasăre 
așa de rară! 


— Când urci o scară, să ai în vedere treapta 
cea mai apropiată, căci dacă-ţi stă gândul tot 
la cea din urmă, îţi trebuiesc aripi de ceară, 

... Şi mitologia pomeneşte de nu știu care 
Icar... 


Prietenii mei sunt foarte plictisitori. 
Numai în ziua când se vor plictisi ei de mine 
îmi vor păreă mai interesantți. 

Poate de aceia le par şi eu interesant... 


Aţi băgat de seamă, că un om rău e de 
cele mai multe ori inteligent? 
In orce caz, eu n'am găsit până acum un 
„om bun“ care să nu fie prost! 
E. Victor. 


© BCUCIuj 

"PARA NOASTRA: 





Seminarul arhidiecezan. 


Į. 

În sesiunea din anul trecut a sinodului ar- 
hidiecezan I. P. S. Sa arhiepiscopul și mitropo- 
litul Joan Meţianu, a prezentat o propunere pre- 
zidială pentru „adoptarea şi complectarea actua- 
lului seminar". l 

Propunerea deşi prezidială, a avut soartea 
tuturor propunerilor de această natură, s'a trans- 
pus la comisiunea organizătoare, iar în urma re- 
feradei comisiunii, s'a transpus acolo de unde 
din capul locului aveă să pornească, la consi- 
storul arhidiecezan, ca să o studieze și la pro- 
xima sesiune să prezenteze un plan de clădire al- 
ternativ pentru adoptarea seminarului actual sau 
ridicarea unui nou seminar pe loc liber. 

In presupunere că consistorul şi-a făcut da- 
toria, ne aşteptăm deci ca în sesiunea din ăst 
an a sinodului să se desbată această chestiune 
ponderoasă, care din anul 1880 până la 189%, 
va să zică în curs de 18 ani necurmat a fost la 
ordinea zilei în sinoadele arhidiecezane. 

Ca cetitorii noștri să cunoască din termeni 
chestiunea, în articolul acesta reproducem după 
„Lupta“ Nr. 114 din anul trecut, raportul comi- 
siunii organizătoare a sinodului, în care în mod 
obiectiv să enarează istoricul chestiunii. 

„Raportorul comisiunii la acest obiect a fost 
Parteniu Cosma — zice „Lupta“ — care nici cu 
un cuvânt n'a polemizat cu propunătorul, ci ac- 
centuând, că mai vârtos pentru aceia cari nu ce- 
tesc protocoalele sinodului, sau şi dacă le cetesc, 
nu (in în evidenţă hotăririle aduse — face isto- 
ricul chestiunii, — un istoric elocvent cure n'are 
nevoie nici de o ilustrare, ca sinodul să priceapă: 
care a fost voia sinodului în trecut? şi care are să 
fie în viitor, dacă generaţia actuală este în stare 
să se însuflețească de idealul bătrânilor“. 

Propunerea cumisiunii este următoarea: 

1. „Prin concluzul 70 h, şii, din 1880, s'a 
îndrumat consistorul ca la proxima sesiune sino- 
dalā să prezenteze un plan de zidire şi prelimi- 
nar de spese pentru o sală mare în edificiul se- 
minarial. 

"2, Prin concluzul Nr. 48 din 1881 sinodul 

solicitează efectuirea concluzului precedent. 
. 3. Prin concluzul Nr. 48 din 1882 în care 
s'a prezentat propunerea profesorului D. Comşa 
ca să se îndrume consistorul să aştearnă două 
planuri însoțite de preliminariile de spese: unul 
asupra lărgirii şi adaptării edificiului seminarial 
de astăzi, altul asupra clădirii din nou a unui 
seminar care să întrunească toate condiţiile do- 
rite — s'a luat concluzul: 

Raportul consistorului se ia spre ştiinţă şi 
consistorul se însărcinează a raportă în sesiunea 
proximă despre starea lucrului. (Raportul din che- 
stiune cereă clădirea unei sale în seminar). 

4, Prin coneluzul Nr. 150/1883 nu se pri- 
meşte nici concluzul eonsistorului care voiă adap- 
tarea seminarului actual cu un preliminar de spese 
de fl. 85,573 50 nici propunerea majorităţii co- 
misiunii organizatoare, care voiă un edificiu nou 
pe teren liber în grădina „Flora“ cu spese de 
fl, 125,000 plus terenul în preţ de fl. 10,000, ci 
a relegat obiectul la consistor cu însărcinarea, 
ca la sesiunea proximă să prezenteze o schiţă 
arhitectonică „luându-se în combinaţiune zidirea 
catedralei, a reședinței şi a seminarului pe te- 
renul liber din grădina „Flora“. 

5. Prin concluzul Nr 149/1884, faţă cu 
propunerea majorităţii comisiunii, de a se adifică 
seminarul nou în grădina „Flora“ şi de al mino- 
rității, de a se adaptă seminarul actual, s'a primit 
propunerea consistorului : 

ca să se procure și înainteze sinodului proxim 
două planuri de edifiicare: unul pe terenul caselor 
de astăzi ale seminarului şi altul pe teren liber. 

6. Prin concluzul 127/1885 s'a decis: să 
se ridice fără amânare un nou edificiu seminarial 
pe teren liber, spre care scop se încuviinţează 
suma de fl. 150,000 în sarcina fondului seminarial, 
având a se contrage în acest scop un împrumut 
amortizabil din fondurile arhidiecezane. 

7. Prin coneluzul 52/1886 se decide ridi- 
carea noului edificiu seminarial, conform conclu- 
zului consistorial, în grădina arhiepiscopească din 
strada Schewis Nr. 21, (vis à vis de reşedinţa de 
vară a arhiepiscopului). 





8. Prin concluzul 84/1887, se aprobă lu- 
crările de adaptare şi reparare la edificiul semi- 
narial efeptuite de consistor, cari au costat flo- 
reni 12,155:37 şi despre cari se atirmă că sunt 
destul de corăspunzătoare, pentru toate cele tre- 
buincioase la adăpostirea a 160 de elevi în de- 
curs de cel puţin 20 ani, dându-i-se prin asta con- 
sistorului un respiriu a putea studià şi deliberà 
cu toată liniştea şi precauţiunea 'recerută chestiunea 
edificării unui seminar nou. 

9. Iar prin concluzul 85/1887 sinodul a în- 
drumat pe consistor, a nu lăsă din vedere pu- 
nerea în lucrare a concluzelor sinodale Nr. 124/1885 
şi Nr. 52/1886 privitoare la zidirea noului seminar. 

10. Prin coucluzul 110/1892 sinodul accep- 
tează condiţiunile de concurs hotărite de consistor 
pentru procurarea planurilor şi preliminarelor de 
spese la zidirea noului seminar pe teritorul grå- 
dinii Nr. 21 din strada Schewis, încuviinţând pen- 
tru acelea trei premii: de fl. 1000, fl. 600 şi îl. 400, 
îndrumând consistorul să scrie concurs, şi pe 
baza celui mai corăspunzător să facă propuneri 
în privinţa acuirării şi depurării speselor de clădire. 

11. Prin concluzul 129/1894, propunerea de- 
putatului loan Popea, ca consistorul încă în anul 
acela să înceapă clădirea unui nou edificiu se- 
minarial, se transpune consistorului arhidiecezan, 
cu însărcinarea ca pe baza concluzelor deja exi- 
stente să facă cela de lipsă pentru începerea clă- 
dirii unui edificiu seminarial corăspunzător şi anume: 
să se facă planurile de clădire şi preliminarul de 
spese, având a le subșterne proximei sesiuni si- 
nodale spre aprobare. 

12. Prin concluzul 89/1895 se indrumează 
consistorul arhidiecezan, ca în decursul anului 
acestuia să facă negreşit pregătirile de lipsă pen- 
tru edificarea noului seminar şi să raporteze si- 
nodului proxim. 

13. Prin conecluzul 87/1896 sinodul neaflând 
destul de corăspunzător planul prezentat din par- 
tea consistorului, îndrumă pe consistor, ca până 
la proxima sesiune sinodală să escrie concurs 
pentru planurile de zidire şi pentru preliminarele 
de spese şi să le subştearnă proximului sinod, 
dimpreună cu un proiect de finanţare“. Pentru 
planuri se votează fl. 5000, dar şi până la pu- 
nerea în lucrare a clădirii, se autorizează consi- 
storul, a clădi tot ce va fi necesar, pentru aco- 
perirea trebuinţelor mai urgente, spre care scop 
se votează suma de fl. 25,000, 

14. Prin coneluzul 67/1897 relativ la ra- 
portul consistorului, despre zidirile făcute la se- 
minar, cari, în loc de suma preliminată de fl. 25,000 
a costat fl. 36,574-33 se îndrumă consistorul, ca 
la sesiunea proximă să arate motivele pentru cari 
a fost silit a trece cu o sumă atât de mare peste 
suma votată de sinod, iar 

15: Prin concluzul 116/1897, ia act de scu- 
zele pentru cari consistorul n'a putut satisface 
însărcinării date prin coneluzul 87/1896, din lipsă 
evidentă de mijloace materiale, crezând, că prin 
edificările făcute în locul din strada de pe „Spi- 
narea cânelui* se va corăspunde pe un timp mai 
îndelungat trebuinţelor. 

16. Prin concluzul 89/1898 sinodul ia act 
de raportul consistorului din 7 Aprilie 1897 Nr. 
903, coform căruia prin clădirea noului. edificiu 
seminarial s'au acoperit deocamdată trebuinţele 
mai urgente ale institutului seminarial. > 

Dela sinodul din 1880 până la sinodul din 
1898, în curs- de 18 ani s'a ocupat deci sinodul 
cu chestiunea edificiului seminarial, depunând de 
cele mai de multeori clădirea unui nou seminar 
la un loc liber. lar din motive de oportunitate 
mai vârtos financiare, mulţămindu-se deocamdată, 
pentru acoperirea trebuințelor mai urgente — şi 
numai cu adaptări la seminarul actual. 

Starea actuală dăinuieşte din 1896, când în 
urma amenințării din partea organelor statului, 
relativ la institutul pedagogic, în cursul vacanței 
a trebuit să se zidească casa cea nouă unde se 
află astăzi refectoriile şi dormitorul, pentru care 
se preliminase o sumă pausală de fl. 25,000, care 
zidire a costat fl. 36,574:33, 

Această casă s'a zidit din capul locului astfel 
ca să nu preocupe eventuala zidire a seminarului 
pe loc liber, având în acel caz a se trage numai 
un părete de sus până jos, ca să devină din ea 
patru cuartire. 

Acestea premise, relativ la propunerea Inalt 
Preasfinţiei Sale, comisiunea organizatoare pro- 
pune luarea următorului 


Concluz: 


„Propunerea se transpune la consistor, cu 
însărcinarea, ca continuând lucrările pregătitoare 
întrerupte în anul 1896 să elaboreze și la pro- 

xima sesiune ordinară a sinodului să înainteze 
un plan de clădire alternativ pentru clădire nouă 
la toc liber sau pentru adaptări şi clădiri noue la 
seminarul actual, şi un preliminar de spese, astfel 
pregătite, ca sinodul să poată rezolvi în mod de- 
finitiv această chestiune, atât cu privire la terenul 
pe care are să se edifice seminarul, cât şi cu 
privire la finanțarea speselor de clădire. 

Pentru cazul când seminarul ar fi să se edi- 
fice pe teren liber, au să se considere terenele 
din strada Schewis și din strada Morii. 

Referada a fost ascultată cu mare atenţiune, 
iar propunerea a fost primită cu unanimitate, fără 
nici o desbatere. 

II. 


Nu putem şti ce propuneri va face con- 
sistorul. 
Ceeace ştim însă, și ceeace credem că oricare 


om de specialitate în ale instrucției impreunată 
cu internat, cu un internat care afară de incă- 
perile necesare pentru instrucţie, mai are să adă- 
postească circa 300 de persoane — va consimţi cu 
noi, când cerem: ca noul seminar să se clădească 
după toate regulele higienice şi arhitectonice obser- 
vate astăzi la toate zidirile publice cari sunt me- 
nite a adăposti sute de fiinţe omeneşti — chiar şi 
la cazarmele militure. 

Știm şi vede toată lumea, că astăzi astfel 
de internate nu se mărginesc la un edificiu. 

Nici chiar cazarmele militare nu mai con- 
stau numai din un edificiu, ci din mai multe, 
după trebuinţele speciale şi cu considerare la 
recerințele higienice. 

Seminarul arhidiecezan adăpostește şi pe 
clerici şi pe pedagogi. 

Clerieii au cualificaţiune superioară peda- 
gogilor. 

Astăzi ambele institute au aceeaşi direcţiune 
şi o pot aveă şi în viitor, până când factorii de- 
cizători vor toleră acest lucru. In faptă însă 
chiar şi în biserică clericii sunt separați de pedagogi. 

După părerea noastră deci, seminarul cel 
nou va trebui să consteie cel puțin din 3 edificii. 

Din un internat pentru clerici, din unul 
pentru pedagogi, şi din un al treilea edificiu în 
care să fie locuinţa directorului, o capelă, bi- 
blioteca, reflectoriile, sala pentru gimnastică, bu- 
cătăria, spital, baie, servitorii eic, 

Loc potrivit pentru toate acestea numai unul 
există în Sibiiu — grădina cea mare din strada 
Schewis, vis-a-vis de grădina cea frumoasă cu 
reşedinţa de vară a arhiepiscopului, în care pe- 
trece cel puţin şase luni din an. 

Dar acest loc pare că l-a destinat D-zeu 
anume pentru un seminar, menit a udăposti sute 
de tineri, cari atât pentru ca să poată studiă ne- 
conturbaţi, cât şi pentru desvoltarea corporală 
şi pentru conservarea sănătăţii au neaparată 
trebuinţă de teritor mare şi de loc sănătos. 

Grădina din chestiune în sine este cel mai 
mare teritor de care dispune arhidieceza, şi 
e în nemijlocită vecinătate cu frumosul parc şi pro- 
menadă de sub arini, în nex cu frumoasa dum- 
bravă a oraşului, de cari se poate folosi toată 
lumea, prin urmare şi clericii şi pedagogii noştri. 
Şi astăzi, când se apropie examinele pe acolo 
îi vezi resfiraţi des de dimineaţă studiind. 

Strada Schewis este astăzi cea mai higie- 
nică, cea mai sănătoasă in Sibiiu, acolo dela 
grădina arhiepiscopească în sus se edifică mereu 
vilele cele mai frumoase, chiar acuma se edi- 
fică şi şcoala de cadeți. Grădina este situată 
vis-a-vis de seminarul săsesc, al sașilor, pe cari 
mereu ni-se recomandă din partea d-lui mitro- 
polit să-i imităm din punct de vedere cultural. 

Nu este chemarea noastră să ne ocupăm 
în detail cu partea financiară a cestiunei. 

Atâta ştim şi noi însă și credem că o va 
şti fiecare membru al sinodului arhidiecezan, că 
locurile sunt mai scumpe în strada Măcelarilor, 
unde este astăzi seminarul, decât cele din strada 
Schewis, unde este grădina arhidiecezană. 

Deci aceleaşi edificii zidite la fel negreșit 
ar costă mai mult în strada Măcelarilor decât în 
strada Schewis. 

lar dacă se contemplează numai adaptări 
la edificiile actuale de pe locurile din strada Mă- 
celarilor, atunci nu va fi acelaşi lucru, şi dacă 
zidirile actuale s'ar calculà cu adevăratul preț 
actual al lor, totuş noul seminar, deşi numai o 
cârpitură ar costă aproape atâta cât ar costà 
unul de tot nou în grădina din strada Schewis, 
care ar întruni toate recerințele higienice, recerințe 
pe cari un seminar în strada Măcelarilor în veci nu 
le va putea întruni, 

Dacă astăzi nn sunt bani pentru un semi- 
nar nou, nu sunt nici pentru unul adaptat, şi 
vice-versa, dacă sunt pentru unul adaptat sunt 
şi pentru unul nou, căci repeţim, edificiile existente 
încă reprezintă o avere considerabilă, cari edi- 
ficii, prefăcute în cuartire, precum a fost şi na- 
inte de a deveni seminar, ar produce un venit 
considerabil, 3 

Dacă — repeţim — astăzi nu dispune ar- 
hidieceza de suma necesară pentru clădirea unui 
seminar nou pe admirabilul teritor din strada 
Schewis, preferim ca 2—3 ani să rămână semi- 
narul actual, iar sinodul şi consistorul să se în- 
grijască pe calea uzitată de procurarea mijloacelor 
necesare, şi suntem siguri că i-ar succede, pen- 
trucă după biserica catedrală seminarul este cea 
mai necesară instituţiune în biserică, læ a cărei 
creare şi susținere trebue să contribue tofi fiii bi- 
Sericii, 


ECONOMIE. 


Simptoame... 

Puținele noastre puteri sunt azi mai mult 
doar ca oricând reclamate pe o mulţime de te- 
rene. Lupta politică defensivă, sbuciumările pentru 
şcoală şi biserică, năzuinţele sociale şi culturale, 
svârcolirile economice — sunt tot atâtea terene 
care impun îndemnuri, nasc lozinci, susţin agitaţii 
în aşa o măsură care îşi cere întreg eul şi tti 
țintuieşte întreg interesul, dacă vrei să le urmă- 
rești baremi. 

În vălmășagul ăsta de alergări și sbuciumări, 
mulţi dintre ai noştri par a se fi obosit, para 
se lăsa uitaţi în câte un unghier mai tihnit ori 
în un mie fotoliu (dar totuş foţoliu!) fie de 
advocat, fie de director ori de altă speţă de slujbă 
și îi simţi numai din vreme în vreme cum fac 
câte un gest larg și obosit cu explicaţia: „Ei facă 
ce-ar vrea — nu mă mai priveşte! Am făcut şi eu 
destul“... 

Azi unul, mâne altul (ori la fotoliu ori la 
gest!) şi ne-am pomenit ca din senin că opinia 
noastră publică s'a făcut apaticd. Cel mult zice 
că ia la cunoştinţă — dar încolo „p'aci ţi-e dru- 
mul, frate eveniment!“ 

Așa se poate tălmăci numai că în timpul 
din urmă și în vieaţa noastră publică şi în gaze- 
tărie şi in agitaţie s'au strecurat şi se menţin 
fapte izvorite din simptoame foarte îngrijitoare. 

Abzice Popea la Caransebeș se reiă afa- 
cerea Măneguţiu la Sibiiu; se dau vorbe în jurul 
deputaţilor; se „constituese“ bănci fără noimă; 
se scot foi fără îndreptăţire de a fi; se dau 
„Argus-i“ şi câte altele nu se mai scriu“l.., 

Opinia publică — le trece în revistă poate 
bilunară şi tace și iarăși tace. 


Trece şi iarna cu letargiile ei ştiute din 


istorii naturale. Trec zile, trec luni şi opinia 
publică tace şi iarăşi tace! Şi tăcerea asta ajunge 
să fie îngrijitoare, să fie grozavă — mai ales că 
în nădejdea acestei tăceri se întrepriad tot mai 
multe „acţiuni“, menite să facă zăpăceala şi mai 
mare. Dintre aceste „acţiuni“ scoatem una la 
întâmplare — să ilustrăm „cum devine cazul! — 
vorba ăluia. 

Înainte cu doi ani s'a înfiinţat în Deva o nouă 
bancă „Industria“. Pe tema acestei fondări d-l 
Augustia A. Nicoară a făcut o reclamă după pro- 
priul său „sistăm eclectic (?) de propagandă în- 
ţemeiat pe propaganda fide catolică din Roma, 





pe propaganda socialistă și trustul american“ — 
după cum spune d-sa. 

Cu începerea anului curent banca asta a 
cumpărat dela protopopul Domşie o tipografie 
ce eră a fostei societăţi „Minerva“ din Orăştie 
şi cu tipografia foaia „Bunul Econom“. Cu aju- 
torul acestei foi se continuă cu mult neastâmpăr 
„propaganda eclectică“ — pe o pantă vertiginoasă. 

Dar opinia noastră publică tace — cel mult 
face gestul... 

In același timp însă d-l Augustin A. Nicoară — 
continuă și mai nou „la însărcinarea direcţiunii* 
Industria — publică concurs pentru 12 stipendii 
de câte 700 și 800 cor. pentru 12 învăţători că- 
lători (12 apostoli economici) „pentru a se spe- 
cializă în toţi ramii economiei raţionale şi câteva 
industrii din patrie“, 

Acest concurs trimis fiind la toate gazetele 
noastre — cele mai multe dintre ele l-au publicat 
fără. rezerve. 

Să ni se ierte, dar asta e lipsă de scrupul 
în redactarea de gazete, care nu pot fi arangiate 
pentru paroxisme de așa zisă însufleţire..,, 

Să se facă — pentru Dumnezeu! — puţină 
selecţiune|! Căci cu ce suflet se poate oferi prilej 
la 12 tineri să-și dăinuiască desamăgiri pe te- 
meiul unui astfel de concurs! 

Banca „Industria“ care „escrie“ concursul 
a avut cu finea anului încheiat un profit curat de 
rotund 10 mii cor. din care rotund 4 mii cor. 
au rezultat din cumpărarea tipografiei. Capitalul 
social e de 100 mii cor. care trebue fructificat, 
ştipendiile fac suma totală de 9000 coroane anual. 

Intrebări de unde și cum vor fi acoperite? 
Frasele cu „factorii ajutători, câteva bănci aliate“ 
ete. — rămân fraze deocamdată. 

Atunci întrebăm de unde își ia d-l Nicoară 
curajul „concurselor“ și de unde îşi îngăduie unele 
din gazetele noastre lipsa de scrupul la astfel 
de publicaţii — dacă nu din tăcerea opiniei noastre 
publice? 

Și „cazuri“ de acest soiu, cu mult mai 


grave s'ar puteă cità — cu duiumul. Nu invi- | 
nuim — dar constatând fapte apelăm la dragostea | 


de neam a fiiecăruia, ce poate se înțeleagă pri- 
mejdia care izvorește din lipsa unei opinii care să 
lucreze şi să controleze să-și dea mână de ajutor 
să trezim opinia cinstită — ca să facă cinstitul 
„râimărai*, 
Cei buni la locul lor — cei păcătoși în lături | 
V. C. Osvadă. 


De pe amvon. O telegramă din Belgrad 
anunţă lumii vestea unui act de îndrăsneală ne- 
obişnuită. In ziua de Florii s'a ţinut slujbă în- 
truna din bisericile mari din Belgrad. La acea- 
stă slujbă a azistat şi regele Petru. Preotul slu- 
jitor a rostit o cuvântare de pe amvon în po- 
triva dinastiei Karaghiorghevici. — Conştiinţa nu 
mă lasă -- a zis între altele preotul — ca în 
această, zi de mare însemnătate pentru neamul 
nostru, să nu-mi aduc aminte de strălucita dina- 
stie Obrenovici, ale cărei tradiţii sfinte sunt atât 
de strâns legate cu sărbătoarea de astăzi. Glo- 
riosul Miloş în ziua de Florii şi-a început lupta 
împotriva Mohamedanilor și martirul Mihail Dor 
în această zi a desfăşurat steagul libertăţii. Moaş- 
tele lor sunt îngropate în această biserică şi ne 
aduc veşnic aminte de recunoştinţa ce le da- 
torim. Scârbă şi ruşine veşnică asupra acelor ne- 
legiuiți cari au pricinuit moartea celui mai mare 
şi mai patriot principe şi veşnică glorie să stră- 
lucească asupra dinastiei  Obrenovici. — După a- 
ceastă cuvântare o parte din cei prezenţi au 
aranjat o demonstraţie de simpatie pentru preot, 
iar regele Petru a plecat capul în pământ fără nici 
un cuvânt, 

Bietul rege! Cât de grozavă e puterea 
morţilor. 

Zile de primăvară, 

Cele dintâi semne ale primăverii s'au vestit. 

Deasupra grilajurilor negre, a ulucilor, a 
zidurilor cu tencuiala roasă, atârnă pletele verzui 
ale sălciilor; un miros tinăr pluteşte deasupra 
străzilor albe, scăldate în raze de soare. 

Ramurile de liliac se acoperă cu foi supţiri, 
tremurătoare; un verde sfios încinge cununile 
salcâmilor, iar mugurii cărnoşi ai castanilor, re- 
varsă vieaţă sub apăsarea luminei calde; grăme- 
zile de frunze izbucnesc din sînul crengilor, res- 
firând mireazma proaspătă a primăverii. 

Primăvară | 

Un nor trandafiriu se desface în aripioare. 
Ca niște albatroși ce trec lin pe întinsul mării, 
așa alunecă fărămiturile de nor, pe apele senine 
ale cerului. 

Se duc departe, să călătorească cine ştie 
deasupra căror lacuri albastre, câmpii verzi, pă- 
duri albe, înflorite, din cine ştie ce țărmuri de- 


părtate. 
Ce frumos e orașul nostru, primăvara! 


Pe calea Victoriei, florăresele cu coşul plin 
de micşunele şi zambile, femeile mlădioase, îm- 
brăcate în rochii deschise, copiii cu gâtul gol şi 
obrazii imbujoraţi, — amestecându-se în lumina 
limpede a cerului de primăvară — iţi amintesc 
tinereţa anului, cu bucuriile şi speranţele pe cari 
le aduce, cu noile îndemnuri la vieaţă, cu noile 


avânturi, 
E o nelinişte ciudată pretutindeni. 


Toată lumea, aleargă. Vorbele sunt grăbite, 
ochii strălucesc, mânile se întind în fugă. 

E un freamăt nedeslușit de glasuri, de fà- 
şiituri mătăsoase, —- care şerpuiește ca un val, 
din faţa poștei, se îngroașe între bulevard şi 
Ateneu, ca să se risipească pe lungile alei ale 
şoselei Kiseleff. 

Iarăşi sunt pline cărările de larma glasu- 
rilor; pe iarba care abiă se ivește, copiii aleargă 
nebunateci, cu 'pletele în vânt, cu mânutele în- 


tinse. 
Pe o bancă din umbra teilor, guvernanta 


roșcată, cu ochii severi, coase or’ cetește, înalță 
capul din când in când şi ceartă pe vrun micuţ, 
depărtat prea mult în urma unui fluture. 

Dincolo, o pereche tăcută priveşte cele două 
umbre lungi, dela picioare şi coteşte în adăpostul 
stufișelor înverzite. 

Printre ramurile negre, încărcate cu frunze, 
aleargă piţigoii. l 

Petice de cer albastru se străvăd pe alo- 
curea. Incă o ploaie bună, încă două zile cu 
soare — şi toată comoara ascunsă sub coaja 
crengilor va năpădi afară, va înghiţi razele soa- 
relui și va întinde umbre dese, umede, în calea. 
dornicilor de singurătate. 

In Cismigiu, stăpânește iar împestriţarea 
măiastră a florilor, 

Răzoare artistic şerpuite, încununeuză cu 
gingăşie peticile de myozotis; picături de mușăţel 
şi păpădii — ca o risipă de băncuţe şi napole- 
oni — strălucesc pe mătasa verde a ierbii, în 
umbra molifţilor mărunți. 

Lebedele albe, spintecă apele curate ale 
lacului, în care tremură cerul primăverii, cu no- 
ruleţii lui depărtaţi, cu adâncimile-i înfiorătoare. 

Săleiile înalte, îşi leagănă melancolia întin- 
zând please de umbră pe lumina lacului. 

Peisagii depărtate, case înalte, cu coperi- 
şurile roșii, cu ferestre deschise, plopi supţiri se 
răsfrâng de cine ştie unde, la marginea apei. 

lar pe aleile luminoase, aceleaş râsete ar- 
gintii, aceiaşi bătrâni obosiţi, aceiaşi pierde-vară 
de acum un an şi:aceleaşi nemţoaice grave — 
decorează bizar imensul pare, atât de frumos 
dacă nu l-ar turbură decât susurul fântânii din 
mijlocul lacului şi freamătul majestos al plopilor.. 

Scarciaffico. 

Vieaţa în București. 
De Paști. 


Sărbătoarea primăverii şi a aducerilor aminte 
pioase a sosit. Şi Bucureştii s'au gătit de sărbă- 
toare îmbrăcând haina de verdeață ca să pri- 
mească cum se cuvine luminosul Paşte! 

Dar în vieaţa obicinuită a orașului se pe- 
trece ceva, — o schimbare. Petrecerile de tot 
soiul sunt oprite, afişele multicolore ale repre- 
zentaţiilor au pierit ca prin farmec și obloanele 
mari opresc lumina asta veselă de a pătrunde 
în localurile de petrecere. Indatinatu! respect al 
„săptămânii patimilor“ te înfioară, te face să-ţi 
aduci aminte de clipele senine ale copilăriei. 

Și-n atmosfera asta de seninătate și de 
caldă veselie simţi că tresaltă pretutindeni nu 
ştiu ce preludiu al unei bucurii neţărmurite. 

E dragostea vietăţii pentru desăvârşirea in- 
tregii firii — e firul acela de legătură ce se 
incieşte și se întăreşte între operă şi creator. 

Pe înserate, când sufletul se lasă şi mai 
mult aplecărilor lui fireşti, năzuinţa asta spre ne- 
mărgenit se simte puternică. 

In apus răsună cuvioasă toaca dela o bise- 
rică. Şi abiă a început clincăitul argintiu al clo- 
potelor, că din apropiere se aude altă toacă şi 
alte clopote. Şi mai încolo altele şi altele... Un 
întreg concert împrăștiat în lumina potolită a sfin- 
ţitului de chemările la rugăciune pentru patimile 
Mântuitorului. 

Şi de peste tot lumea vine. Bisericile bu- 
cureștene cu misterioasele bolți cuprinse într'o 
lumină aţipită primesc acest cuvios convoi ce se 
aşează tăcut, ascultând tâlcul celor neinţelese. 

Apoi, sub bolta instelată, luminile bisericilor 
pline de lume, imprăștie în aer ceva cuvios ce 
nu se poate să nu te mişte. Sunt atâtea biserici 
în capitală! Şi de Paşti ies liniștite roiuri de 
lume, după ce au ascultat jars trista poveste a 
marelui cugetător 

Şi străzile oraşului acesta atât de enervat, 
atât de plin de gălăgie, au întrat par'că şi ele 
într'o molcomă pace evlavioasă. Lumea e mai 
tăcută, cântece nu se aud de nicăiri, şi o bu- 
curie fără margini îţi umple sufletul. Simţi că 
tradiţia puternică rămâne stăpână încă şi că obi- 
ceiurile creştineşti de altă dată nu pot fi ușor 
uitate ! 

Dar în timpul zilelor acestea din „săptă- 
mâna patimilor“, capitala e plină de o mişcare 
şi mai mare ca cea obișnuită. Nu trebue căutat 
ceva nou în părţile cu magazinele luxoase, pe 
unde îngrămădirea e mare şi în alte zile. 

Dar luând-o pe strada Carol sau pe Lipscani 
şi întrând „în gura pieţii* — piața mare — e 
peste putinţă să nu rămâi încremenit. In tot locul 
tărăbile scoase la drum sunt încărcate cu fel şi 
fel de lucruri pentru îmbrăcăminte, cu de-ale 
gurii. Și alături de o dughiană unde-s atârnate 
tot felul de „mezeluri“, cărnuri afumate, şunci 
ete., găsești — acoperișul alb al unei ghimirlii 
încărcate cu luminări albe şi galbene, de toate 
mărimile. 

Iar mai alături, stămburi și brâie de toate 
culorile, mintene şi opinci nouă, dacă nu pan- 
tofi şi ghete, făcute după ultimul cuvânt al 
modei. 

Şi în îngrămădirea asta de magherniţe şi 
gherete de toate mărimile, un moşuroi de lume 
ce se mişcă necontenit în toate direcţiile, toc- 
meşte şi se cumpără, într'o gălăgie asurzitoare 
din care se desfac tipetele ascuţite ale vânzăto- 
rilor de limonadă: „cinci o litră! cinci o litră, 
numai zeamă de lămâie!*. Sau câte un „do 
d'un ban, doi d'un ban“ de cine știe ce bunătăţi. 

In mijloc piaţa florilor te îmbată cu mi- 
resmele florilor primăvăratice ce te primese cu 
prospătatea umedă a lor, cu împestriţarea aceea 
mişcătoare a cununilor de jale puse alături de 
vesele buchete. 





Dar mulţimea trece încolo printr'un gâtlej 
de ulicioare unde se vând numai stămburi. O 
strâmtoare luminousă în care soarele se joacă 
pe tulpane şi sefiruri, ciorapi şi betelii și mul- 
țimea îngrămădită — mai ales ţărani pe aici — 
cumpără de sărbători. Negustorii nu îi iartă pe 
tărani; îi apucă de mânecă şi nu-i lasă cu una 
cu două: „Bade, ascultă, pe cinstea mea că face 
doil“ sau „ci te scumpeşti dija pentru chiţi-va 
gologani!*. Şi omul se îmlădie, face târg. 

Glasurile vânzătorilor ridică şi aici cerul în 
sus: „trei la un franc! trei la un franc!*, la care 
răspunde parcă un glas piţigăiat pe glasul al 
șeaptelea : „fisticuri americane, vă rog!“. 

Şi de dincoace dinspre „Hale“ se aud vue- 
tele surde ale satârelor ce cad pe trunchiu, și 
alte vârtejuri de lume te iau, te duc cu deasila 
spre piaţa zarzavaturilor şi a măcelarilor, printr'un 
miros puternic de legume felurite şi de carne ce 
te face să o cam grăbești. 

Dar lume după lume e peste tot, Paştile 
nu scade, Unii cu pachetele cu ale îmbrăcăminţi, 
toţi cu de-ale gurei, se pregătesc să primească 
cu toată cinstea datinei sărbătoarea aceasta în- 
tăritoare a firei omeneşti. N. Pora. 








Îmbrăcămintea. 


Un capitol de igienă poporală. 
DejAurel Dobrescu, medicini st. 
(Sfârşit.) 

5. Ifarii sunt ţăsuţi în două iţe din lână 
ori din bumbac. Sunt deci mai subţiri ca cioa- 
recii. La munte iţarii se poartă vara fără izmene, 
la şes însă peste izmene. 

Se fac adeseori prea strâmţi; mai ales la 
fund se croiesc aşa de strâmţi, încât stau legaţi 
prea dinjos de şele. 

In Moldova, dela Putna la deal, sunt un fel 
de iţari, numiţi bernevici, cari sunt tot ca iţarii, 
dar au cracii de două-trei ori mai lungi decât 
piciorul; aşa apoi de sus până jos stau una în- 
tr'alta creţe împrejurul piciorului, 

Bernevicii nu sunt buni, căci ne prădează pân- 
zătura, şi vremea la îmbrăcat. 

6. Cioarecii sunt un vestmânt bun de iarnă, 
căci sunt făcuţi din pănură ţăsută în patru iţe 
din urzală şi băteală de lână şi uneori mai dată 
și la piuă. 

In multe locuri au însă şi ciourecii scăderea 
de a avea fundul prea strâmt. Datina de-a face 
privazuri de două laturi, nu, ca la izmene, numai 
la mijloc, dacă nu s'ar prea ţineă de port, ar fi 
bine să se părăsească, 

7. Nădragii (pantalonii, şalarii — turcești, 
cu fundul larg — poturii) sunt de lână (dimie) 
postav ori bumbac şi sunt cerniți negru, vânăt, 
albastru, cărămiziu ori în altă faţă. 

Nu sunt aşa de buni ca cioarecii, fiindcă în 
coloarea lor întunecată uşor se ascunde necurăţenia. 

8. Cingători: 

a) Brâul, o fașie lată și lungă din urzală 
şi beteală de lână, de obicei cernită (mai ales 
roşu, galbin ori albastru). 

Prinde plăcut pântecele, dacă nu se prea 
strânge. 

b) Cureaua, de două-trei degete de lată, cu 
cătăramă la un capăt, încunjură, peste brâu, de 
câteva ori mijlocul. E adeseori împodobită cu 
bumbi lucitori de toată mărimea. 

c) Şerparul (chimirul, praştia). Curauă lată 
din mai multe pături. La un capăt are mai multe 
cătărămi. In el se pune punga, cuțitul cu teacă, 
fluiera, amnarul, iasea, cremenea, năframa şi altele. 

d) Brăcelele (brăcirii) sunt cingătoare de săr- 
bătoare. Ele încunjură numai odată trupul și se 
încopeie; sunt ţăsute ales şi împistrite cu flori 
măiestre, ori sunt cusute din împreunarea colo- 
rilor celor mai plăcute ochiului şi inimii româ- 
neşti: roşu-galbin-vânăt. 

Atât brâul, cât şi cureaua, şerparul şi bră- 
celele sunt cingători bune, căci apără pântecele de 
răceli şi de lovituri, ba sunt şi un razăm la lucru, 
dar să nu se facă chiar prea late, căci împedecă 
mișcarea, şi, capul lucrului să nu se prea strângă. 

9. Pieptarul e de două feluri. Unul (fola- 
rul, prâslucul, ciurtarul, clintușul) e fără mâneci, 
până ’n brâu, se încheptură, prin nasturi de piele, 
la umărul și subsuoara din stânga. E făcut din 
piele de miel ori ied, cu lâna înăuntru. 








Al doilea fel (vesta, jiletea, ilicul), se închep- 
tură dinainte, iar la spate e din altă pânzătură, 
mai subţire. 

Pieptarul e o îmbrăcăminte bună, uşoară, căl- 
duroasă și în unele locuri frumos împodobită, dar 
şi mai potrivită ar fi, dacă ar cuprinde şi brațele, 

Felul dintâiu e mai bun, fiindcă încălzeşte 
bine şi spatele. 

10. Mânecarul (scurteica, minteanul, ferme- 
neaua, laibărul, ilicul) cuprinde trunchiul și bra- 
tele. E de obiceiu de lână (dimie), rareori cup- 
tuşit, se încheie cu nasturi. După coloare mâne- 
carului poţi cunoaște oamenii din deosebitele ți- 
nuturi, ba chiar sate. 

E o haină bună pentru primăvară şi toamnă 
şi cuptuşit, şi pentru iarnă. 

11. Sarica e un mânecar cu floace (miţuri, 
cârlau), din lână lungă netoarsă. 

Dacă ar apără aşa de bine împotriva vån- 
tului şi mai ales a ploii, precum e de trainică ar 
fi bună. 

12. Coşocelul, vezi la femei. 

13. Tundra (sumanul, duruţul — Bănat — 
anteriul — Moldova — toinul — Basarabia — 
şubuța, dulamaua, îpingeau, zeghea, zăbunul). O 
haină largă de lână, albă ori cernită, cu mâneci, 
lungă până 'n genunchi, ori din jos de ei. In 
unele părţi e tivită cu găitane (şinoare, bârnaș), 
pe alocuri e cu glugă. 

E una dintre cele mai bune vestmânte, numai 
peniru iarnă e cam friguroasă. 

14. Şuba (păclia, căbanița, bunda, cujma) e 
o haină fără mâneci de pănură groasă e croită, 
largă şi lungă până în pământ, La bărbie e prinsă 
c'o cătăramă ori c'un scăluş de piele. Ea aco- 
pere toate celelalte haine. In unele ţinuturi are 
atârnat pe spate un petec lat de pănură, care la 
vreme de ploaie se poate face glugă peste cap. 
Şuba în multe locuri e chindisită frumos ori prea 
tare cu găitane. 

Fiind şuba prea lungă şi fără mâneci, pe sub 
ea uşor întră vântul, deci pe cât e de bună de ploaie, 
pe atât de puţin apără împotriva frigului. Decât 
ea e mai bun, 

14, Cojocul. Acesta e o haină lungă fără 
mâneci, făcută din înădirea mai multor piei de 
oaie tăbăcite pe deoparte. Mai des se lasă cu 
lâna înafară, cu toate că de frig apără cu mult 
mai bine dacă e cu lâna pe dinlduntru. 


B. Imbrăcămintea femeilor. 


1, Părul trebue spălat nu numai Dumineca, 
ci mai des cu leşie şi pieptenat cu amândoi 
pieptenii. 

Conciul purtat de femeile măritate e bine 
că începe a fi lăpădat. Unde se mai ţine să nu 
fie de fier, căci rărește capul, ci să se taie din 
lemn. 

2. lia (cămașa femeiască) e sau întreagă 
sau din ciupag, partea care acopere trunchiul 
până în brâu, şi din partea dela brâu în jos, nu- 
mită poale. 

lia e o îmbrăcăminte frumoasă, și înflorită 
cu puişori frumoşi de arniciu ori mătasă neagră, 
vânătă, albastră şi cu aleasă ciuratură și chei 
prinde așa de bine zvelta făură a femeii! 

Dar pentru iarnă nu e destul de călduroasă, 
căci lasă o parte mare a trupului neapărată de 
răcială, din care urmează nenumărate boli primej- 
dioase. E deci neapărat de lipsă ca femeile să se 
dedeie, cum s'au dedat femeile dela oraş, să-şi îm- 
brace picioarele nu numai cu tureci de panură, ci 
cel puțin iarna, cu izmene călduroase. 

Despre cingători: 

3. Brâu, 

4. Brăcele, vezi la bărbaţi. Numai atâta e 
de lipsă să mai spunem aici, că să nu se lase în- 
demnate de mândria proastă de a-şi prea strânge 
mijlocul, ca orăşenele ofilite; căci din strânsoare 
prea mare se vatămă ficatul (maiul), rânea şi peste 
tot pântecele. 

Peste poale femeile se îmbracă în trei fe- 
luri: cu fotă dinainte (gorf) şi dindărăt cătrinţă, 
cu o singură fotă (opreg) şi cu rochie. 

5. Cu şorț dinainte şi cu cătrință (javelcă, 
zaghie) dindărăt, acesta e portul cel mai românesc 
şi cel mai potrwit pentru mişcări. 

6. Opregul, (o singură fotă), o pânză lată, 
care încunjură poalele de trei laturi, lăsându-le 
numai dinainte neacoperite. 

Opregul, care pe unele locuri e cu mult mai 
scurt decât poalele, nu e nici frumos şi mici nu 
lasă slobode mişcările. 

7. Rochia (fusta, hondrocul) e păcat că se lă- 
țeşte şi pe sate. 

Ea are scăderile mari, că se cumpără din 
şatră, e priincioasă necurăţeniei fiindcă nu cere 
spălare, şi se împiedecă mişcările picioarelor. Despre 

8. Pieptar, pe lângă cele spuse la bărbaţi 
(9 pg.) am mai aveă de zis, că să nu strângă 
sinit, ci numai Să-i proptească plăcut. 

9. Mânecarul (scurteicuţa), 

10. Sarica, 

11. Tundra, 

12. Şuba, 

„15. Cojocul, vezi la bărbaţi (10, 11, 13, 14, 
15, pag...) 

O haină, care la bărbaţi numai rar se vede, e 

14. Cojocelul. Din piele de miel dubită nu- 
mai pe o parte și cusută cu lână înăuntru. Are 
mâneci, e lung până 'n genunchi, şi e chindisit 
felurit de cojocar. 

E o îmbrăcăminte bună pentru frig, dar prin 
multe împodobiri netrebnice cu mătăsării, cu piei 
de mâţ, de jdier, cuprem, somot şi altele se face 
prea scump. 

C. Imbrăcămintea copiilor. 


Despre îmbrăcămintea copiilor, despre care 
nu mài puţin este de zis, deoarece ea constă 
numai din înfăşare, iar mai târziu dintr'o cămaşe 
lungă, apoi din haine de-ale părinților ori ca ale 
părinților, vom vorbi în scrisoarea „Păstrarea să- 
nătăţii dela naştere până la moarte“, 


ȘTIRI. 


În Sălişte, a avut loc a doua zi de Paşti un 
Concert poporal dat de cătră Reuniunea de muzică 
de sub conducerea d-lui Iuliu Crișan. 

Primul punct al programului a fost con- 
certul bisericesc „lisus și trandafirul“ de Tchei- 
kovsky. 

Al doilea punct frumoasele compoziţii de 
A. Bena „Luminiţa“ şi „Badea meu“, al treilea 
„Muerușca din Brașău“* baladă de I. Mureşan cu 
solo şi acompaniare de pian executat de cătră 
D-şoarelo Dunca și Bucișan şi de d-l Anton 
Gherman. Au mai urmat „,„Negiuţa“ de I. Vidu 
cu solo executat de d-l Mateiu. Concertanţii au 
fost viu aplaudaţi. | 

Nici nu mai e nevoie să spunem cât de bine 
au executat fiecare din ei bucăţile ce le-au cântat. 
Se cuvin multe laude și d-lui Iuliu Crişan condu- 
cătorul concertului. 

Concertantele erau îmbrăcate în frumosul 
costum naţional. După concert a urmat dans 
care a durat până noaptea târziu. 





o 

Se judecă la Budapesta o bandă de ţigani, 
care în toamna trecută au jefuit un ban şi i-au 
dat foc, după-ce omoriseră pe hangii, și pe un 
călător. 

Procesul acesta e interesant nu numai ca 
un simplu fapt divers; el are o importanţă isto- 
rică, fiindcă poate e cea din urmă din marile crime, 
ale acestui popor nomad, plin de un romantism 
fioros, de care am fost emcţionaţi toţi, în anii 
când ne fermecau romanele lui Victor de Falk 
sau ale anonimilor autori de fascicole. 

Nimic mai senzaţional ca desbaterile acestui 
proces. 

„Eroul“ e un ţigan de 17. El nu s'a mărginit 
să fue și să ucidă, ci a violat pe fata hangiului, 
care — spune el — nu-i s'a împotrivit. (lubi- 
torii de amănunte picante ar găsi multe în ga- 
zetele ungurești; aceeaşi nevinovată curiositate, 
face pe înaltele doamne din Budapesta, să aziste 
la şedinţele acestui rar proces). 

Iată însă că prin dragostea trecătoare, din 
groaznica noapte, el a svârlit grăunţele geloziei 
în pieptul logodnicei sale; și poate că nici până 
azi, nu şi-ar fi mărturisit vina ţiganii, dacă „cea 
trădată“ nu i-ar fi trădat. 

Țingăncile s'au repezit să-i şcoată ochii, 
chiar în faţa judecătorilor şi a publicului numeros, 
din sală; bătrânii o blestemau, flăcăii ar fi ucis-o 
poate, dacă nu i-ar fi împiedecat bătrânul vătaf 
care deşi cu baioneta la spate, mai are încă pu- 
terea și demnitatea să-și stăpânească pătima- 
şul trib... 


o 4 
„Viitorul“, noul institut de credit şi econonii 
din Ocna-Sibiiului, şi-a început activitatea la 1 
Aprilie n. a. c. Are un capital social de 50000 








„PARA NOASTRA“ 


cor. Nădăjduim, că noul institut — o necesitate 
de mult simțită — va fi o cetăţue ocrotitoare a 
intereselor economice şi culturale ale ţărănimii 
noastre din Ocna și împrejurime, în atenţiunea 
căreia îl recomandăm cu stăruință. li dorim 
vieață rodnică! 


o 

D. D. Sturdza, secretarul perpetuu al Aca- 
demiei, şi-a dat demisia, din acest post, 

Motivul acestei demisii e faptul că membrii 
Academiei n'au ales pe candidatul propus de d-sa, 
într'unul din locurile vacante. 

o 

inundație. Râul Moskova s'a revărsat asupra 
oraşului Moskova. Pe stradă, oamenii circulă pe 
cai şi apa ajunge până la pântecele calului; sta- 
țiunea de Electricitate este sub apă, prăvăliile 
sunt toate inundate, locuitorii se retrag pe ridi- 
căturile dinprejurul oraşului, mai multe vite cor- 
nute s'au înecat. Pagubele suni foarte mari. 


o 

Un atentat albanez împotriva împăratului 
Wilhelm Il, a fost împiedecat de cătră poliția 
grecească, în inzula Corfu. 

Aproape cincizeci de albanezi au fost uciși 
de poliţişti. 

o 

17I milioane franci cheltueşte Franţa pentru 
învăţământul primar şi ţifra asta considerabilă, 
continuă să crească. 

Cel puţin — se întreabă Figaro — putem 
speră că numărul analfabeţilor o să se micşoreze 
pe zi ce trece? 

Aşi 

Numărul celor ce nu ştiu să cetească eră, 
în 1904, de 10.000. 

In 1907, el a crescut la 14.000! 

In fabrica de Var din Orlat, se arde 
şi expediază zilnic, în mare și mic, 





renumitul 


Var de Orlat 


liber de piatră si sgură. 
Preţ moderat, serviciu prompt și real. 
I. Banciu & Co. 
Orlat. 

Subscrisul îmi iau voiă a atrage atenţiunea 

On. Public român asupra croitorie: mele 

militare şi civile în care se confecţionează 

DIE reverenzi “7 

şi tot felul de uniforme după croiul mai nou. 
Totdeauna stau la dispoziţia 
Onoratului Public pentru a 
pregăti un lucru solid şi de- 
69 plin corespunzător. eo 
Pentru comande cât mai multe, rog pe Ono- 
ratul Public a-mi oferi binevoitorul sprijin. 


Comandele urgente se efectuese în timpul 
cel mai scurt. 


Semnând cu toată stima: 


I. Petrașcu 
m. croitor. 














= => 
= o o d | = 
=| ape pacita stre! |= 
ž d 
a5 După o favorabilă cumpărare, | =Œ 
= | 
24 | sunt în plăcuta poziţiune a oferi |, 
z Onoratului publie cele mai bune = 
g şi jeftine articole de primăvară. = 
= Cu deosebită stimă: => 
=! (| .. paz 
=| Gerson Grünblatt, [= 
= Confecţiune de Dame, Domni |S 
=: și copii. =, 
= Depozit de pălării și ghete. ZI 
= s Pi „8-5, [3 
S| Sibiiu, pah moaia [E 
AI 7—10 = 

MAPA RAPA eeA eh e+++ 
Banca de asigurare 


„TRANSSYLVANIA.“ 


<+- din Sibiiu => 
= = întemeiată la anul 1868 
în Sibkiiu, str. Cisnadiei! Nr.5 (edificiile proprii). 
“Fonduri. de întemeiare și de rezervă 2.120,131.9I cor. 
”asigurează?inăcele”mai avantagioase condiţii :* 


contra pericolului de incendiu şi exploziune, 
edificii de orice fel, mărfuri, mobile, vite, producte economice ete. 


DEE asupra vieţii -æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








AAA Ahh 


Valori asigurate contra incendiului : 
94.975.294:— coroane. 


P++.++.++ 


Tiparul tipografiei Arhidiecezane în Sibiiu.. 








Dela întemeiare s'au solvit: 
pentru despăgubiri de incendii 
pentru;capitale asigurate pe viață  3.760,810.2 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
etagiu I, curtea I, și la agenturile principale din Arad, Braşov, Cluj și Bistriţa, cum şi 
dela subagenţii din toate comunele mai mari, 


aaa aaa aaa aaa a rapas 











Capitale asigurate asupra vieţii: 
9.293,195'— coroane. 


4,295.120.!15 coroane 


MARAR SAAR ISIS a 3 9sssossssssst 

